Budak hancurkan kereta famili selepas ibubapa melarang Fortnite!

Tahap populariti Fortnite yang melampau telah membuat game ini disalahkan untuk kebanyakkan ketagihan gaming kanak-kanak. Dr. Michael Rich, direktor kepada Clinic for Interactive Media and Internet Disorders di Boston Children’s Hospital, berkata game ini telah mengakibatkan sikap yang bahaya di dalam diri kanak-kanak.

Satu contoh daripada Dr. Rich ialah seorang kanak yang ibubapanya telah merampas peranti yang dia guna untuk bermain Fortnite. Kanak itu ingat bahawa ibubapanya telah mengunci peranti itu di kereta famili mereka, lalu menghancurkan kenderaan tersebut dengan memecahkan cermin depan menggunakan penukul. Tidak pasti jika peranti gaming itu di dalam kereta atau tidak, dan tidak pasti juga jika kanak itu bermain Fortnite di konsol, mobile, atau PC.

Imej kenderaan yang pecah itu tidak didapati, mungkin kerana isu kerahsiaan. Tetapi bukan hanya contoh ini yang Dr. Rich lihat ketika memeriksa pesakitnya di Boston Children’s Hospital.
“Mereka tidak tidur. Mereka tidak pergi ke sekolah. Mereka tidak libatkan diri di dalam aktiviti sosial. Ramai kanak-kanak yang berhenti sukan untuk main game.”
Kata beliau kepada Boston Globe. Terdapat juga isu kanak-kanak dan remaja yang ketagih Fortnite sehingga tidak ingin makan kerana tidak mahu berhenti bermain game.

Walaupun majoriti pemain video games tidak mengalami ketagihan kepada game atau penyakit yang seumpamanya, ternyata ini ialah sebuah isu besar bagi mereka yang mengalami. Kini, gaming disorder telah dikenali oleh World Health Organization dan moga lebih banyak penyelidikan akan dibuat untuk lebih faham masalah ini dan cara bagaimana untuk merawat.
Sumber: Boston Globe
Jangan lupa untuk ikuti kami di TikTok!
  @gamersantaimy
Tags: addictionforniteKid Rage


Preview Riders Republic – Aksi sukan ekstrem bersama pemain dari seluruh dunia!

Seperti yang anda semua tahu, Ubisoft mengambil keputusan pada awal tahun ini untuk menangguhkan pelancaran Riders Republic. Walaupun ada yang kecewa, penangguhan ini sebenarnya membolehkan pasukan pemaju mengambil lebih banyak masa untuk menyempurnakan visi bagi permainan sukan “multiplayer” yang mendebarkan ini. Kini, mereka sudah bersedia untuk tunjuk kepada semua peminat. Jom kita mendalami preview Riders Republic ini!

Pengalaman sukan secara beramai-ramai

Sebelum saya teruskan penjelasan ini, saya sarankan supaya anda tonton dahulu trailer Deep Dive di atas yang didedahkan semasa acara Ubisoft Forward hari ini. Riders Republic adalah sebuah permainan multiplayer besar di mana pemain dapat berhubung, bersaing dan tunjukkan kemahiran melalui sukan ekstrem seperti basikal, ski, papan salji, “wingsuit flying” dan lain-lain. Pemain akan mengalami adrenalin fantasi dalam dunia terbuka yang sentiasa berkembang seperti taman negara Amerika ikonik termasuk Bryce Canyon, Lembah Yosemite, Zion dan banyak lagi.
Anda tidak akan pernah bermain seorang di Riders Republic, dan akan selalu dikelilingi oleh banyak pemain lain! Permainan ini ingin mengasaskan komuniti besar sendiri di mana kandungan dalam permainan boleh dimainkan dengan pemain lain. Sebagai contoh, anda dan rakan-rakan dapat mencuba apa-apa “Career Event” bersama, dalam mod VS. Di sini, anda boleh pergi ke tempat paling sosial iaitu Riders Ridge.
Hub sosial “Riders Ridge”

Selepas menyelesaikan intro permainan, para pemain akan diperkenalkan kepada hub paling meriah iaitu Riders Ridge. Seperti yang ditunjukkan dalam video di atas, Rider’s Ridge adalah hub sosial di mana pemain akan berhubung, berinteraksi dan bertemu dengan pemain lain. Di sini, kita akan melihat misi mingguan, membuat kontrak dengan penaja dan mengunjungi kedai untuk melihat barang terbaru. Riders Ridge juga merupakan titik permulaan untuk mod Multiplayer termasuk Tricks Battle, sebuah mod “free-for-all” yang unik.
Mod 6v6 Tricks Battle, Free-For-All & Private PVP

Mod “Tricks Battle” adalah perlawanan terbesar untuk semua pasukan di mana dua pasukan yang terdiri dari 6 orang akan bersaing dalam sebuah arena, dan cuba mengalahkan pihak lawan menggunakan kerja berpasukan, strategi, taktik dan trik.Bukan hanya trik sahaja, pemain juga boleh menangkap beberapa kawasan dalam peta, yang digelar sebagai “District” untuk menggandakan mata dan meningkatkan markah secara keseluruhan. Akhir sekali, sudah tentu pasukan yang terbaik akan menang.
Untuk Free For All, semua pemain bersaing dalam playlist yang menampilkan acara “Career Event” terpilih untuk memantapkan lagi kemahiran pemain ke tahap maksima. Playlist ini adalah bertema dan setiap satu sangat berbeza antara satu sama lain. Apa yang kita boleh cuba? Ia menampilkan acara yang tertumpu pada trik, berlumba atau sukan udara. Free-For-All adalah tempat di mana pemain boleh meningkatkan kemahiran, bersaing dan berhadapan dengan pelumba lain dari seluruh dunia.

Di Private PVP, anda boleh berkumpul dengan penunggang lain dan memainkan mana-mana kandungan Career Event yang ditawarkan di dalam permainan. Tidak kisah kalau bermusuhan atau kawan karib, anda bersama rakan-rakan dapat maju dalam karier, memperoleh bintang, menyelesaikan cabaran dan mendapat banyak peralatan baru!
Berlumba di seluruh dunia dalam Mass Race

Semasa merentasi dunia permainan, kita juga mungkin akan bertemu acara multiplayer terbesar dalam permainan iaitu Mass Race. Setiap jam, Mass Race akan bermula di lokasi yang telah ditentukan di sekeliling dunia. Sekiranya kita tiba di salah satu lokasi ini semasa acara sedang berlangsung, mereka boleh mengambil bahagian dalam perlumbaan multisport dengan lebih daripada 50 pemain lain.
Dalam Mass Race, terdapat beberapa sukan yang kita boleh cuba, masing-masing dengan kemajuan kerjaya sendiri. Untuk setiap karier, pemain dapat melibatkan diri dalam pelbagai acara sukan yang berbeza termasuk perlumbaan rasmi, pertandingan trik dan acara sukan terbang. Pada peringkat tertentu dalam karier pemain, mereka akan dijemput untuk menyertai beberapa pertandingan sukan paling berprestij. Pertandingan ini berdasarkan acara sukan aksi luar sebenar, yang dianjurkan oleh jenama seperti Burton, Santa Cruz, Rossignol, Canyon atau Salomon.
Selami pemandangan yang memukau mata

Selepas menonton preview terbaru Riders Republic, saya sedar bahawa ia mempunyai banyak pemandangan epik dan menakjubkan untuk dinikmati oleh pemain sepanjang perjalanan. Peminat diberi peluang untuk menjelajah dunia untuk bagi mencari keistimewaannya dan peninggalan dunia yang tersembunyi. Sebagai permainan “open-world“, pemain harus melakukan mencuba dari satu kandungan ke kandungan lain untuk terlibat dalam semua jenis aktiviti (kecuali untuk mod multiplayer). Untuk memudahkan penjelajahan dunia, pemain dapat memakai kereta salji atau paramotor.
Pemain juga dapat mereka cipta dan mengubah suai pilihan watak sendiri mengikut citarasa masing-masing. Selain daripada fitur “character customization“, pemain akan dapat mengumpulkan peralatan baru semasa Career Progression dan aktiviti dalam permainan tambahan serta “upgrade” peralatan tersebut. Setiap peralatan menawarkan pelbagai statistik yang membolehkan pemain menyesuaikan prestasi dan gaya permainan mereka untuk setiap senario permainan.

Itu sahaja untuk preview Riders Republic ini. Saya berharap kamu pun sama teruju seperti saya selepas menonton gameplay terbaru permainan ini. Harap maklum, Riders Republic akan keluar untuk pelantar PC, PS4, PS5, Xbox One, dan Xbox Series X pada 2 September 2021. Jika anda berminat untuk cuba, sila daftarkan diri di BORANG INI untuk peluang mencuba ujian beta awal. Bagi segala liputan kami tentang permainan, sila tekan pautan ini.
 Pra-daftar disini

Riders Republic
Microsoft Windows, PlayStation 4, PlayStation 5, Xbox One, Xbox Series X|S
Riders Republic adalah "massively multiplayer sports game" di mana lebih daripada 50 pemain dapat bersaing satu sama lain dalam acara perlumbaan yang berbeza. Akan keluar untuk pelantar PC, PS4, PS5, Xbox One, dan Xbox Series X.

Jangan lupa untuk ikuti kami di TikTok!
  @gamersantaimy
Tags: GameplaymultiplayerPreviewRiders RepublicubisoftUbisoft Forward


MDEC Lancar Festival Kreativiti Digital Malaysia 2021 (MYDCF), Meraikan Acara Terbaik di Asia Tenggara dalam Industri Kandungan Kreatif Digital

Malaysia Digital Economy Corporation (MDEC), peneraju ekonomi digital, hari ini secara rasmi telah melancarkan Festival Kreativiti Digital Malaysia 2021 (MYDCF).

Buat julung kalinya, acara secara maya ini telah menggabungkan inisiatif animasi Kre8tif! dengan persidangan permainan video LEVEL UP KL di bawah satu festival. Dibahagikan kepada dua bahagian, MYDCF akan dimulai dengan Persidangan Perniagaan & Rangkaian, dijadualkan berlangsung sepanjang September. Acara ini menyasarkan kepada profesional dalam industri kandungan kreatif digital.

Pada November, akan menyaksikan penganjuran Ekspo Gamified iaitu acara menarik yang terbuka kepada orang awam untuk mempamerkan tawaran kandungan kreatif digital terbaik di rantau ini.
“Dengan pasaran global bernilai US$432 bilion pada 2020, industri kandungan kreatif digital memainkan peranan penting kepada pembangunan ekonomi Malaysia, seperti yang dinyatakan dalam Rangka Tindakan Ekonomi Digital Malaysia (MyDIGITAL). Pada tahun lalu, terdapat pelbagai program utama oleh kerajaan Malaysia dan MDEC untuk menyokong industri kreatif semasa pandemik COVID-19 dan kemapanan penciptaan pekerjaan seperti PRISMA dan PENJANA.“Pada masa yang sama, syarikat dalam industri teknologi telah memanfaatkan teknologi animasi dan permainan video untuk menambah baik perniagaan mereka untuk menjadi lebih berdaya saing. Ini telah mendorong pendapatan industri kreatif melonjak kepada RM7 bilion. MYDCF berperanan sebagai acara penting untuk memacu pembangunan dan kerjasama dalam industri, selain ia juga selaras dengan inisiatif Nadi Digital ASEAN MDEC iaitu untuk mempromosikan Malaysia sebagai gav kandungan kreatif digital,” kata Gopi Ganesalingam, Naib Presiden, Teknologi Ekosistem dan Globalisasi, MDEC.

MYDCF 2021 akan menyajikan pelbagai program untuk disertai profesional industri, termasuk Persidangan Industri, Program Rangkaian Perniagaan, SEA Game Jam, bengkel dan banyak lagi.
Acara terbaharu yang disenaraikan ialah LEVEL UP KL Indie Pitch, yang membolehkan pembangunan permainan pitch projek mereka kepada pelabur antarabangsa. Bagi industri animasi, Elevator Pitch berfungsi sebagai platform yang sama kepada studio animasi untuk mempersembahkan projek terbaharu kepada penyiar dan pelabur.
Tambahan terbaharu lain tahun ini termasuklah Blockchain Bootcamp, yang berperanan untuk berkongsi teknologi terbaharu dalam ekosistem permainan blockchain dan NFTs (Non-Fungible Tokens).
MYDCF akan menampilkan barisan tetamu yang terkemuka merangkumi persidangan LEVEL UP KL dan Kre8tif!. Mereka adalah:
Shuhei Yoshida, Ketua PlayStation Indies; bersama dengan John Eternal, Pengarah Akaun Global Global PlayStation.Chris Charia dari Microsoft XboxKamon Yoshimura, Ketua Pembangunan dan Hubungan Penerbit Asia Tenggara NintendoChristopher Bremble. Pengasas dan Ketua Pegawai Eksekutif Base Media Leslie Lee, Naib Presiden Kids Asia Pacific, WarnerMediaSujit Chatterjii, Ketua Karakter Animasi Base FX
“Tahun ini, kami telah menggabungkan acara kandungan kreatif digital primer – LEVEL UP KL dan Kre8tif! – bersama. Ia sangat penting untuk mengkoordinasi industri permainan video dan animasi serta memacu lebih banyak peluang perniagaan dalam industri ini.“Acara Persidangan Perniagaan & Rangkaian MYDCF akan memberi faedah besar kepada profesional industri kreatif, di mana mereka boleh memanfaatkan platform perniagaan ini untuk menerokai peluang perniagaan dengan pelabur, penerbit, penyiar, pengeluar studio, penyedia perkhidmatan dan ramai lagi yang turut hadir di acara ini. Selain itu, pemilik perniagaan atau korporat yang merancang untuk melakukan libat urus dengan perkhidmatan animasi dan permainan video, boleh berhubung dengan penggiat utama industri tempatan dan antarabangsa

Untuk mendaftar Festival Kreativiti Digital Malaysia 2021, boleh layari mdec.my/mydcf.
MDEC juga mengumumkan pelancaran Penyelidikan Industri Permainan SEA 2021, kertas penyelidikan serantau keempat yang menganalisis industri kandungan digital Asia Tenggara. Ini merupakan kertas ketiga yang fokus kepada industri permainan video di seluruh Asia Tenggara.
Laporan berkenaan mendedahkan berkenaan kepentingan industri permainan video di rantau ini. Pertama, ia mendapati Malaysia merupakan antara tiga destinasi terbaik di rantau ini untuk pelaburan permainan video dan pengembangan serantau, disebabkan oleh sokongan kuat oleh kerajaan, perniagaan yang konsisten dan pembangunan platform pasaran seperti LEVEL UP KL.
Penyelidikan berkenaan juga menunjukkan kematangan pembangunan industri permainan di Malaysia. Majoriti iaitu 52 peratus syarikat permainan tempatan terlibat dalam pembangunan permainan original dan perkhidmatan, merekodkan kestabilan kewangan. Ia meningkat berbanding 23 peratus pada 2015.
Tambahan, 38 peratus pembangun permainan pada 2021 menyasarkan ke arah platform PC manakala 1 daripada 5 syarikat telah membangunkan tajuk untuk konsol permainan, menunjukkan peningkatan kematangan dan kecanggihan studio permainan di rantau ini.
Laporan akan dikeluarkan pada 22 September 2021. Bagi ringkasan eksekutif laporan berkenaan, sila layari www.mdec.my/levelupkl.

MDEC juga melancarkan Malaysian Animation Marketplace dengan Vuulr. Menerusi kerjasama ini, Vuulr akan menyediakan hab katalog untuk animasi Malaysia, mencipta generasi peneraju dan laluan perjanjian berpotensi kepada syarikat tempatan menerusi rakan kongsi mereka. Platform ini dijangka dilancarkan pada penghujung 2021.
Selain itu, MDEC juga mengumumkan kerjasama dengan Games 4 Change Asia Pacific (G4C APAC), organisasi bukan berasaskan keuntungan yang memperkasa pencipta permainan dan penginovasi sosial untuk memacu impak menerusi permainan dan teknologi, fokus kepada permainan untuk pembelajaran, kesihatan dan perubahan sosial.
MDEC dan G4C APAC akan melakukan kerjasama dan promosi silang di MYDCF 2021. Bermula dari 5 hingga 7 Oktober 2021, Games for Change Asia-Pacific Festival akan dilancarkan di seluruh rantau dengan festival maya secara percuma. Tambahan, dua buah studio Malaysia akan menghadiri festival berkenaan di bawah kategori Pemuliharaan Budaya.

Untuk segala maklumat tentang  MYDCF 2021, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Malaysia Digital Creativity FestivalMDECMYDCF 2021tempatan


Sistem Baru Combat AC Odyssey

Assassin’s Creed Odyssey nampaknya memang abis kena ubah. Bukan je storyline dia dan option baru untuk bercinta, cara berlawan pun abis kena ubah. IGN melaporkan menerusi sesi interview diorang dengan Director game ni, saudara Scott Phillips.

Sistem berlawan baru ni boleh customize dengan mekanisma yang diubahsuai. To put it simple, ada 3 cabang abilities yang korang boleh pilih yang fokus pada aspek bertempur; daripada serangan melee yang ganas (read: button mashing) ataupun stealth dan ranged attack.

Nak mix and match pun boleh. Tapi still kena ada 1 fokus la, kalau taknak betul-betul all out mana-mana spesifik cabang.
Masa akan menentukan sistem ni hit ke miss..
Sementara tu korang leh tengok setiap combat style game ni:

Jangan lupa untuk ikuti kami di TikTok!
  @gamersantaimy
Tags: altairassassin's creed odysseyPCPS4ubisoftXbox One


Little Nightmares Mobile Akan Hadir di iOS dan Android Pada 2022! Kembali ke Maw di Skrin Kecil!

Game seram popular, Little Nightmares nampaknya akan tiba di platform mobile untuk iOS dan Android. Berita ini telah diumumkan oleh pembangun, Tarsier Studios semasa acara khas Swipe Showcase. Game itu dijadualkan akan tiba pada penghujung tahun ini. Anda boleh tonton trailernya di bawah.

Berlaku di sebuah dunia gelap dan misteri, game ini membawa anda mengikuti kisah, Six di mana dia cuba untuk melepaskan diri daripada sebuah kapal yang menyeramkan. Pada masa yang sama, Six mesti menahan kelaparan yang menguasai dirinya. Ini termasuk juga beberapa situasi yang mengerikan.

Dengan menampilkan seni seram, Little Nightmares memberikan pengalaman seram melalui perspektif kanak-kanak dan permainan sorok-sorok. Kalau anda ingin tahu, game ini juga mempunyai DLC, Secrets of The Maw pada platform PC, PS4, Xbox One dan Switch. Berita baiknya, Little Nightmares mobile akan membawa sekali DLC tersebut! Memang anda akan dapat mainkan kesemua kandungan untuk game tersebut.

Buat masa ini tiada lagi tarikh rasmi dan harga yang telah didedahkan oleh penerbit. Selalunya harga untuk game mobile tidak akan melebihi RM 50. Untuk anda yang ingin bermainnya, bolehlah sediakan bajet untuknya.
Little Nightmares juga mempunyai sekuel yang dilancarkan pada Februari 2021. Anda boleh membaca review kami mengenai game tersebut. Ada kemungkinan besar game sekuel ini akan dilancarkan ke mobile nanti. Tetapi bukan dalam masa terdekatlah. Kalau anda ingin dapatkan liputan lanjut mengenai Little Nightmares daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Little NightmaresLittle Nightmares MobileplaydigiousTarsier Studios


Path of Glory: Season 3 kini hadir di Black Desert Mobile

Pearl Abyss mengumumkan hari ini bahawa Path of Glory musim ketiga kini boleh didapati di Black Desert Mobile. Musim baru mod ini akan menawarkan tahap kesukaran baru dan ganjaran yang lebih berharga.

Path of Glory adalah mod PvE yang popular di mana sehingga 6 watak dari Family dapat mengambil bahagian. Adventurers ditugaskan untuk melindungi gerbang istana dari gelombang monster yang menyerang keluar dari keretakan. Ganjaran khas akan diberikan untuk menyelesaikan setiap gelombang, dengan ganjaran yang lebih baik untuk kesukaran yang lebih tinggi. Ada juga kemungkinan memperoleh Emblem, item berdasarkan musim yang menerapkan CP untuk semua watak dalam keluarga.

Tempoh Acara adalah selepas penyelenggaraan pada 2 Februari (Selasa) – Sehingga 3 Mei (Isnin) 23:59.

Perincian Acara

Lengkapkan Path of Glory untuk mendapatkan Emblem dan Path of Glory Musim 3 Extra Entry Pass.

Path of Glory musim ketiga juga menampilkan Rift 10, tahap kesukaran tertinggi dalam mod ini. Pada tahap baru ini, musuh akan lebih ganas dan lebih sukar dikalahkan, tetapi ganjaran kerana berjaya mempertahankan pintu gerbang akan memberikan penyokong yang lebih kuat.

Primal Alchemy Stones juga tersedia mulai minggu ini. Adventurers kini dapat melengkapkan watak mereka dengan Alchemy Stones kelas tinggi. Batu Alkimia Primal yang kuat ini dapat dibuat dengan menggunakan Lapiz Lazulis dan Secret Books yang diperoleh dari Alam Hadum.

Guild Rush: Season 3 juga sudah bermula. Bermula dari Guild Rush Level 5, Cadry Gatekeeper akan muncul. Meningkatkan ganjaran untuk Mod Guild Rush Normal dan Khas. Ganjaran Mod Khas Guild Rush telah diperbaiki dan pemain dijamin akan menerima salah satu daripada berikut: [Dimensi Fragment], [Cron Stone], [Hero’s Legacy].

Menambah sistem Guild Rush Contribution.
Skor Guild Rush Contribution dapat ditingkatkan bergantung pada tahap kesukaran Guild Rush dan penyertaan pemain.
Semakin banyak anda menyumbang kepada Guild Rush, semakin baik ganjaran anda.

Dan banyak lagi kemaskini dalam patch terkini yang anda boleh ketahui. Lawati laman web rasmi Black Desert Mobile untuk maklumat lebih lanjut.
 Muat turun di sini

Black Desert MobileDeveloper: Pearl AbyssRelease Date: 2019-12-11Android
Black Desert Mobile merupakan sebuah permainan MMORPG yang diadaptasi dari Black Desert versi PC dan Konsol.

Jangan lupa untuk ikuti kami di TikTok!
  @gamersantaimy
Tags: Black Desert MobilePath of GloryPath of Glory: Season 3pearl abyss


Pembuat Dark Souls, Elden Ring – FromSoftware mencipta game baru, kini dalam fasa terakhir pembangunan

Berita baik untuk peminat genre soulsborne, kerana menurut info daripada pengarah game Elden Ring, Bloodborne dan siri Dark Souls, Hidetaka Miyazaki, game baru FromSoftware kini sudah berada di fasa terakhir pembangunan.

4Gamer.net telah menerbitkan artikel temu bual baaru dengan Hidetaka Miyazaki (juga presiden FromSoftware) yang mendedahkan bahawa sebuah game baru sedang dalam fasa terakhir pembangunan dan diarahkan oleh Miyazaki sendiri. Game ini masih belum dinamakan tetapi pernah dipetik dahulu pada tahun 2018 dalam sebuah lagi temu bual bersama 4Gamer.

Hidetaka Miyazaki
Berikut adalah isi kandungan temu bual antara Hidetaka Miyazaki dan 4Gamer tentang game terbaru:
4Gamer: Apabila kami menemu bual anda tentang Sekiro: Shadows Die Twice pada tahun 2018, anda berkata terdapat 3.5 garisan pembangunan yang sedang dijalankan, dua daripadanya tidak diumumkan. Elden Ring adalah salah satu daripada tajuk yang asalnya tidak diumumkan, tetapi adakah yang satu lagi masih dalam pembangunan?
Miyazaki: “Ya, pembangunan kini di peringkat akhir.”
4Gamer: Apakah matlamat anda sebagai pengarah? Memandangkan Elden Ring sudah siap, adakah terdapat apa-apa yang anda mahu lakukan pada masa hadapan atau berminat untuk melakukan?
Miyazaki: “Saya sedang mengusahakan entri seterusnya sebagai pengarah, jadi saya ingin mengelak daripada memberikan [info] terlalu banyak… Dalam jangka masa pertengahan hingga panjang, saya ingin mengerjakan fantasi yang lebih abstrak daripada apa-apa kami telah lakukan pada masa lalu.”
4Gamer: Akhirnya, dengan Elden Ring selesai, apakah keadaan pembangunan game FromSoftware pada masa hadapan?
Miyazaki: “Mula-mula, kami akan teruskan mengeluarkan kemas kini untuk Elden Ring. Selain itu, seperti yang saya nyatakan sebelum ini, kami sedang membangunkan beberapa judul oleh pengarah selain daripada saya sebagai tambahan kepada tajuk yang saya arahkan, tetapi kami belum berada di peringkat di mana saya boleh berkongsi sebarang butiran lagi.Saya minta maaf, tetapi tolong beri kami sedikit masa.”
Mesti ramai yang tertanya, game apa yang FromSoftware akan keluarkan? Teori paling umum di internet adalah Armored Core 6. Beberapa screenshot dan ringkasan penuh tentang Armored Core 6 telah dilaporkan pada bulan Januari, melalui tinjauan pengguna. Andai kata berita ini betul, berkemungkinan besar, ini adalah game yang disebutkan oleh Miyazaki di atas.

Untuk segala liputan tentang game, anime, dan teknologi, sila layari laman Gamer Santai!
Jangan lupa untuk ikuti kami di TikTok!
  @gamersantaimy
Tags: fromsoftwarehidetaka miyazaki


Dead Island 2 mungkin akan keluar tahun 2022 bak kata ‘insider’

Sekuel Dead Island telah diumumkan sejak tahun 2014, tetapi sehingga hari ini, kita masih tidak tahu apa yang berlaku. Baru-baru ini, berita tentang Dead Island 2 mula tertular di internet, dan nampaknya ada kemungkinan game ini akan keluar pada tahun 2022.

Malangnya, kami masih tidak mempunyai maklumat rasmi tentang game. Tetapi menurut info daripada orang dalam dan pembocor industri, Tom Henderson – dia mendakwa bahawa fasa pembangunan untuk game sedang berjalan lancar. Henderson juga mendakwa bahawa kemas kini rasmi tentang Dead Island 2 akan dikongsi dalam beberapa bulan akan datang antara Q4 2022 dan awal 2023.

Selain itu, Henderson turut melaporkan bahawa sekuel akan mengekalkan gameplay yang sama, dengan beberapa penambahbaikan oleh Damuster Studios (studio yang sedang menguruskan produksi sekuel). Dia juga mengesahkan yang sekuel akan meneruskan kisah game pertama, yang berlaku di California di beberapa lokasi berbeza.
Dakwaan ini masih belum mendapat respons daripada Dambuster Studios, Deep Silver atau sesiapa sahaja yang terlibat dengan pembangunan Dead Island 2. Jika ada pengesahan rasmi, saya pasti akan mengemas kini artikel dengan sewajarnya.

Tidak seperti game pertama – yang dibangunkan oleh Techland (Dying Light, Dying Light 2) – Dead Island 2 sepatutnya dibuat oleh Yager Development (Spec Ops: The Line). Walau bagaimanapun, pada tahun 2016, selepas isu pembangunan, studio tersebut telah digantikan dengan Sumo Digital (Crackdown 3, Sackboy: A Big Adventure, Team Sonic Racing). Sumo Digital tidak bertahan lama dan untuk masa seketika, tidak jelas apa yang berlaku dengan perkembangan sekuel sehingga tahun 2019 apabila Dambuster Studios (Homefront: The Revolution) mengambil alih sebagai pemaju utama.
Jangan lupa untuk ikuti kami di TikTok!
  @gamersantaimy
Tags: 2022Dead Island 2


Riot Games di SAMAN atas Dakwaan Gangguan Seksual dari Bekas pekerjanya dan pekerjanya sekarang!

Beberapa bulan lepas Riot Games ada kes sexual harrassment yang melibatkan pekerjanya, bukan harrassment sahaja yang dikenakan dalam Riot Games yang mempunyai isu, tetapi company itu dikatakan “Sexist” terhadap Wanita. Walaupun begitu, ramai yang pekerja perempuan yang memberitahu yang Riot Games mementingkan “Bro Culture.”

Dalam syarikat “Riot Games”, orang yang membuat saman itu menceritakan yang gaji tidak dibayar penuh, tindak salah laku dan mereka mahukan gaji penuh mereka dan penalti yang perlu dibayar oleh syarikat tersebut. Tapi wang keseluruhan yang perlu dibayar masih tidak diketahui lagi.

Dalam document saman mereka, ada satu bahagian mengatakan Perempuan tidak dapat dalam Interview kerana, alasan mereka kebanyakkannya bukan “Core Gamer” kata yang menyaman syarikat Riot Games. Ada yang memberi respons yang berkemungkinan yang menyaman ni “statement” yang melebih-lebih dan perlu diperiksa sebelum masuk Mahkahmah.
Riot Games masih tidak beri respons apa-apa lagi tentang lawsuit yang telah dikenakan dari bekas pekerja mereka dan pekerja mereka sekarang, kalau ada info, kami akan update.
Jangan lupa untuk ikuti kami di TikTok!
  @gamersantaimy
Tags: harrassmentlawusitleague of legendRiot Games


Lebih banyak kod topup tersedia di 7-Eleven untuk Steam, PUBG Mobile & MyCard

Para gamer di Malaysia boleh bergembira kerana pelbagai kod topup untuk beberapa game popular kini boleh didapati di kedai 7-Eleven. Sama ada korang suka main PUBGM atau jenis gamer yang cuba macam-macam di Steam dan MyCard, anda kini boleh mendapatkan pin topup dalam pelbagai pakej daripada kedai 7-Eleven di seluruh Malaysia.

Kod Steam Wallet tersedia dalam enam denominasi iaitu:

RM5RM10RM20RM50RM100RM200
Manakala, kod PUBG Mobile pula tersedia dalam:
300+25UC (RM22)600+60UC (RM44)1500+ 300UC (RM110.10)
Lebih-lebih lagi, korang juga boleh mendapatkan kod tambah nilai MyCard dalam enam pakej iaitu:
150pts (RM21)350pts (RM49)400pts (RM56)450pts (RM63)500pts (RM70)1,000pts (RM140)
Cepat-cepat pergi ke kedai 7-Eleven terdekat dan dapatkan kod tambah nilai untuk game kegemaran korang sekarang! Untuk maklumat lanjut, sila layari laman web rasmi 7-Eleven atau halaman FB rasmi di SINI.
Jangan lupa untuk ikuti kami di TikTok!
  @gamersantaimy
Tags: 7-Elevenkod tambah nilaiMyCardpubg mobilesteam


Apa Yang Di Bocorkan Menjadi Satu Kenyataan!

Ingat tak, beberapa posting lepas, aku ada tulis tentang seorang pengguna Twitter membocorkan listing Walmart Canada di postnya di Twitter. Semakin hari, aku rasa apa yang dibocorkan adalah benar. Sebab, apa yang dikeluarkan tu, makin hari, makin ada je teaser trailer untuk game yang ada dalam listing tu.

Dekat atas ni merupakan listing yang ada dari Walmart Canada tersebut, dan aku dah pangkah apa game yang konfirm untuk E3. Jadi, untuk setiap trailer yang keluar, yang konfirm akan keluar untuk E3, aku akan pangkah game tersebut, sampai habis. Dan, kita tengok, apa game yang tak keluar semasa E3.
Pada mulanya, aku anggap ianya sekadar pemanas keadaan untuk E3, dan juga sebagai place holder, tetapi, takkan place holder siap sekali dengan harga, so, apa apa nanti, aku akan update dalam artikel yang ni, okay?

Jangan lupa untuk ikuti kami di TikTok!
  @gamersantaimy
Tags: E3PredictionWalmart


Stranger of Paradise: Final Fantasy Origin dedahkan ciri multiplayer dan kawasan baru!

Square Enix telah melepaskan maklumat terbaru untuk game Stranger of Paradise: Final Fantasy Origin. Nampaknya, kita tidak perlu bermain berseorangan kerana game tersebut telah menambah ciri multiplayer serta empat kawasan baru dalam dunia Stranger of Paradise: Final Fantasy Origin. Jadi, jom kita lihat lebih terperinci mengenainya!

Multiplayer
Untuk bermain multiplayer, sehingga tiga orang pemain boleh bekerjasama dalam permainan. Ciri ini tersedia untuk seluruh dunia, jadi anda berpeluang untuk bermain bersama-sama gamer lain! Malah, segala equipment dan EXP yang anda dapat daripada multiplayer akan diberikan sama rata kepada pemain. Jadi, anda tidak perlu risau untuk berebut ganjaran yang diberikan selepas menewaskan musuh.

Pemain lain boleh memasuki parti yang telah dihoskan. Ciri multiplayer ini juga membolehkan anda melakukan kedua-dua misi utama dan misi sampaingan. Anda juga boleh membuka parti multiplayer semasa berada di dalam dungeon. Jadi, jika pemain terserempak dengan musuh kuat semasa bermain solo, anda boleh meminta tolong daripada pemain lain dalam talian.
Kawasan-kawasan baru dalam FF Origin
Hallowed Massif
Sebuah gunung yang berbahaya dan dilitupi salji, yang bersedia untuk menjadi runtuhan salji dalam sekelip mata. Patung-patung figura manusia yang kelihatan seperti sedang tidur terletak di dalam gua, jauh di dalam gunung.

Ruins of Machina
Dalam runtuhan yang dipenuhi dengan perangkap ini, banyak senjata menanti penceroboh. Ia menjadi sangat mencabar semasa cubaan dalam meneruskan perjalanan.

Vigilia Court
Bangunan metropolitan yang besar dengan keselamatan yang hebat. Untuk jejakkan kaki ke tingkat teratas, beberapa lapisan pengahdang perlu ditakluki.

Terra Tortura
Tanah bara tergantung di langit. Tulang yang tidak terkira banyaknya, menonjol dari permukaan meyukarkan perjalanan. Patung-patung yang kelihatan seperti dewa telah diletakkan di sini, dan mereka seolah-olah memberikan sedikit kuasa kepada tanah ini.

Nampak gempak juga kawasan baru yang ditambah dalam game ini. Tidak sabar untuk mencubanya pada 18 Mac ini. Ia akan tersedia di pelbagai platform seperti PS5, PS4, Xbox Series, Xbox One dan PC melalui Epic Games Store. Untuk mendapatkan liputan lain mengenai Stranger of Paradise: Final Fantasy Origin, sila klik pautan ini.
Sumber: Gematsu
Jangan lupa untuk ikuti kami di TikTok!
  @gamersantaimy
Tags: multiplayerStranger of Paradise Final Fantasy Origin


Bekas NAVI ‘Boombl4’ dituduh ambil dadah oleh bekas isteri, cerai lepas 6 bulan berkahwin

Bekas ketua Natus Vincere (NAVI) untuk CS:GO, Kirill “Boombl4” Mikhailov memberitahu bahawa dia telah menceraikan isterinya Lika “LiQueen” Mikhailova hanya enam bulan selepas berkahwin. Bukan itu sahaja, Boombl4 telah dituduh menggunakan dadah oleh isterinya dan kini menghadapi pelbagai krisis hidup.

Kisahnya bermula begini: Boombl4 dan LiQueen mula menarik perhatian orang ramai sejak permulaan pencerobohan Rusia ke atas Ukraine. Di media sosial, LiQueen telah memuatnaik beberapa mesej yang menunjukkan sokongan terhadap Rusia. Ini menjadi isu kerana Boombl4 bermain untuk sebuah organisasi esports dari Ukraine.

Pada 6 April lalu, LiQueen memuat naik satu foto di mana terdapat bendera Rusia di pipinya dengan kapsyen- “Saya sangat menyayangi Rusia! Saya pergi buat masa yang lama, tetapi jangan berhenti melanggan (subscribe) saya. Akan ada banyak lagi perkara yang menarik. Saya bersama anda”.
Pada 28 Mei, NAVI mengumumkan bahawa Boombl4 telah dibuang daripada pasukan dan berkata sebab adalah kerana “risiko reputasi yang tinggi untuk kelab”. Sehingga hari ini, kita tidak tahu sama ada keputusan itu dibuat kerana Boombl4 atau LiQueen.
Tidak lama selepas itu, berita tersebar bahawa pasangan itu akan bercerai dan memandangkan masing-masing tidak berkongsi aset, urusan perceraian sepatutnya dapat selesai dengan cepat. Malangnya, keadaan bertukar menjadi negatif.

Sebelum berita tentang penceraian didedahkan kepada khalayak umum, LiQueen telah menggunakan media sosial dengan niat untuk merosakkan reputasi Boombl4. Melalui halaman Telegram, LiQueen menghantar video kepada ahli grup yang menunjukkan Boombl4 sedang menghidu “bahan serbuk putih”. Selepas viral, LiQueen menuduh Boombl4 sebagai “penagih dadah” dan “kaki curang”.

guess man's career is overThoughts @4boombl4, @DonHaci ? pic.twitter.com/1I4wVGALfI— wiNNN 🇺🇦 (@luckerezwin) June 8, 2022

Sudah tentunya, Boombl4 tidak mendiamkan diri dan menulis tweet bahawa dia berhasrat untuk mengambil tindakan undang-undang berhubung video dan imej yang diedarkan, melalui mahkamah.
Hari ini saya telah bercerai dengan isteri saya dan telah diperas ugut dengan pelbagai gambar/video dan juga sejumlah besar maklumat palsu. Tidak lama lagi saya akan memfailkan saman fitnah. Terima kasih banyak kepada semua orang atas sokongan dan pemahaman di masa yang sukar untuk saya.

today I got divorced from my wife and was blackmailed with various photos/videos and also a huge amount of fake information. Soon I will be filing libel suits. Many thanks to everyone for the support and understanding at a difficult time for me.— Кирилл (@Boombl4CS) June 8, 2022

Apa pendapat anda tentang kes Boombl4? Adakah tindakan bekas isterinya terlalu jahat? Jom kongsi pendapat di ruang komen.
Sumber – escorenews 1, 2
Jangan lupa untuk ikuti kami di TikTok!
  @gamersantaimy
Tags: Boombl4CS:GOEsportsnavi


Preview Diablo IV (Beta) – Mempersiapkan diri untuk alam gelap!

Dalam banyak-banyak game yang akan keluar tahun ini, Diablo IV mungkin antara game yang paling dinantikan oleh para gamer di seluruh dunia. Walaupun mengalami beberapa penangguhan dan isu-isu lain semasa dalam proses pembangunan, Blizzard akhirnya memberi pemain peluang untuk mencuba Diablo IV buat kali pertama menerusi beta terbuka. Sudah tentu, kami pun cuba – jadi apakah ulasan umum saya bagi game itu setakat ini?

Teruskan baca preview awal saya!

Jalan cerita dan pengenalan dunia

Permainan ini bermula dengan cutscene cerita yang memperkenalkan sedikit peranan tentang dunia. Kami harus mengakui bahawa Blizzard mampu menghasilkan animasi yang luar biasa, di mana visual keseluruhannya kelihatan mengerikan termasuk ekspresi watak yang sangat sesuai untuk membawa anda terbawa-bawa dalam cerita. Walaupun dalam versi beta ini anda hanya disajikan dengan bab pertama, terdapat banyak aktiviti yang boleh anda lakukan, seperti melakukan misi sampingan, peta acara, penjara bawah tanah dan sebagainya.
Diablo IV berlaku berikutan Diablo III: Reaper of Souls. Orang-orang ajaran sesat (para kultus) telah menyeru antagonis utama dan anak perempuan Mephisto, iaitu Lilith. Selepas peristiwa yang berlaku dalam game sebelum, kuasa iblis dan malaikat telah habis, lalu membolehkan ruang untuk Lilith menubuhkan kuasa di Sanctuary.

Beta Diablo IV bermula dengan cutscene yang memperkenalkan apa jadi pada dunia permainan. Saya ingin kata bahawa Blizzard sangat cekap dalam aspek visual kerana grafik keseluruhan menunjukkan rupa mengerikan dan ekspresi watak-watak pun semuanya tepat, yang membuatkan kita lagi asyik dengan jalan cerita. Walaupun kita hanya boleh memainkan bab pertama untuk beta, terdapat banyak aktiviti yang boleh kita lakukan, seperti menjalani side quest, event di atas peta, mencabar dungeon unik dan sebagainya.
Peta pun sangat besar. Walaupun sudah bermain melalui bab pertama, rupanya masih ada banyak tempat yang belum saya terokai. Satu hal yang menjengkelkan adalah kita tidak boleh menunggang kuda dalam beta, jadi keadaan menjadi agak sukar untuk meneroka melalui peta. Selain itu, terdapat mekanik skala dinamik yang membuatkan raksasa level tinggi tidak akan muncul. Jika selalu kalah, itu mungkin kerana anda tidak biasa dengan musuh lagi.

Keseluruhan reka bentuk peta menunjukkan kemiskinan dan kesengsaraan penduduk di Sanctuary. Di luar bandar, terdapat pelbagai jenis raksasa dan iblis yang merayau. Makhluk-makhluk ini mungkin biasa kepada pemain veteran, termasuk ‘puak sinker’ daripada Diablo II, ‘dead demon’, ‘skeleton archer’ dan ‘exploding demon’ daripada Diablo III, yang semuanya kembali secara grafik tinggi.
Kelas dan skill

Ujian Beta tidak membuka semua kelas, hanya Barbarian, Rogue dan Sorcerer. Pertempuran dan unsur spell adalah kekuatan siri Diablo, dan  bersama tambahan efek bunyi ambien, ia memberikan rasa yang lebih realistik kepada pemain.
Dari segi character creator, pemain hanya boleh customize beberapa perkara sahaja, termasuk gaya rambut, warna rambut, bentuk kening, warna anak mata, dan sebagainya. Malangnya, bentuk muka dan ciri-ciri lebih terperinci tidak boleh diubahsuai.

Setiap kelas bukan sahaja mempunyai sistem energy sendiri, malah juga mempunyai abiliti yang kuat selepas menyelesaikan ‘specialisation quest’ masing-masing. Sebagai contoh, Barbarian boleh memakai banyak senjata sekaligus, Sorcerer boleh menguatkan sihir/magic mereka dan sebagainya.
Sistem skill adalah gabungan Diablo II dan III, dengan setiap aksi termasuk butang kiri dan kanan di mouse, yang jumlahnya total enam hotkey. Skill tree sebenarnya berkonsep skill group, di mana anda klik pada skil yang diinginkan pada grup pertama, dapatkan jumlah mata tertentu dan kemudian mempelajari skil itu pada grup kedua, dan seterusnya. 25 level sudah cukup untuk membolehkan pemain klik pada peringkat terakhir bagi ultimate anda.

Sebagai contoh, anda boleh mendapatkan skil utama Sorcerer untuk mempunyai Ice, Fire, Lighting dan lain-lain, tetapi terdapat ruang terhad untuk meletakkan skil – jadi kebanyakan masa, anda akan meningkatkan skil tertentu. Tetapi jika anda hanya ingin meningkatkan skil, maksudnya tidak cukup mata untuk yang lain, jadi pilih skil yang mempunyai kombinasi terbaik.
Saya rasa perubahan yang baik ialah terdapat pelbagai cara untuk bermain satu kelas, dan pemain tidak akan mempunyai “kombo” tetap. Sebagai contoh, pada masa lalu, pemain boleh memilih daripada Fire, Ice dan Lightning, tetapi kali ini, anda boleh menggunakan apa sahaja yang anda suka. Skill Tree mempunyai pelbagai kemahiran untuk dipilih, dan bersama bonus tambahan daripada peralatan, pemain tidak perlu terikat dengan skil tertentu.

Saya memilih Rogue kali ini, tetapi selain menyelinap sebagai pembunuh upahan, anda masih boleh bermain sebagai archer dalam kelas ini. Saya bermain ala game menembak dan bukannya game RPG, dengan mengklik butang kiri dan kanan mengikut stail hit and run!
Skill hanya memerlukan sedikit wang untuk reset pada permulaan game, dan kita tidak perlu kembali ke bandar. Saya mengesyorkan untuk mencuba pelbagai playstyle sebelum memilih gaya kegemaran tetapi itu pun tiada masalah kerana anda boleh menukar serta-merta jika mendapati gaya itu tidak sesuai. Walau bagaimanapun, semakin tinggi level pemain, semakin banyak kos yang diperlukan.  Ini juga membuatkan keadaan lebih sukar untuk menggantikan skil di peringkat seterusnya.

Kali ini, sistem potion dibawa dari Diablo Immortal ke Diablo IV (beta), jadi pemain tidak boleh membawa sejumlah potion bersama mereka. Disebabkan jumlah potion yang terhad, ia memaksa anda untuk belajar melawan bos dan mengelak daripada terkena serangan mereka.
Anda mempunyai gerakan dodge dengan menekan spacebar yang memiliki cooldown 5 saat. Dodge ini bukan sahaja boleh bergerak melalui raksasa, tetapi juga membuatkan watak anda kebal pada masa itu. Jika anda tidak mempelajari sebarang skill jenis dash, maka butang ini akan menjadi penyelamat hidup anda.
Senjata dan peralatan

Game ini menggunakan warna berbeza untuk menandkan rarity sebuah peralatan. Peralatan jenis Legendary mempunyai abiliti khasnya sendiri (peralatan Legendary juga meningkatkan kesan kemahiran), tetapi dengan penambahan sistem baharu yang dipanggil Codex Of Power Aspects.
Ciri ini tersedia selepas anda melengkapkan dungeon, dan apabila ia dibuka, anda boleh meletakkannya pada item yang Rare atau Legendary untuk menukar kesannya. Anda juga boleh meletakkan aspect yang telah dibuka pada mana-mana gear yang anda inginkan, asalkan ia serasi dengan kelas anda.

Perlu diingat juga bahawa anda boleh menemui Aspect yang mungkin yang terikat pada item lain. Anda boleh mengekstrak Aspect itu tetapi untuk melakukannya, anda perlu memusnahkan item yang terikat dengannya. Di samping itu, jika anda membuka Aspect yang tidak serasi dengan kelas anda, jangan risau kerana ia boleh digunakan pada watak baharu. Anda hanya perlu melawat Occultist. Sebuah Menu akan muncul sebaik sahaja anda mula bercakap dengan mereka dan pemain boleh upgrade item tersebut.
Walaupun skil ini boleh dipasang pada gear Legendary, ia akan menghilangkan abiliti original milik gear Legendary tersebut. Memandangkan skil telah ditetapkan untuk setiap dungeon, mekanik ini memastikan bahawa pemain yang sanggup farming boleh mengumpul satu badan penuh peralatan legendary dengan menaik taraf gear emas mereka.

Terdapat juga sistem upgrade untuk senjata dan aksesori kali ini, dengan jumlah upgrade terhad, 3 untuk peralatan Rare (kuning) dan 4+ untuk legendary. Satu lagi ciri hebat ialah mana-mana peralatan yang telah dibuang akan direkod dan kita boleh ditukar kepada pakaian itu pada bila-bila masa.
Pendapat

Secara umum, kami berpendapat Diablo IV berjaya membawa perubahan kualiti dalam beberapa aspek tertentu dalam Ujian Beta ini. Blizzard juga mengekalkan ciri-ciri terbaik dari siri sebelum sambil terus memperbaiki mekanik gameplay, seperti sistem leveling yang dinamik, sistem skill tree, dan menambah mekanik baharu seperti Codex of Power yang membuatkan unsur customization lebih menarik untuk bereksperimen.
Jika kualiti ini dapat dikekalkan, versi pelancaran pasti akan menawarkan keseronokan berganda untuk peminat lama.

Diablo IV akan dikeluarkan untuk PlayStation 4, PlayStation 5, Xbox One, Xbox Series, dan PC pada 8 Jun. Baca segala liputan kami tentang Diablo IV di SINI.
Jangan lupa untuk ikuti kami di TikTok!
  @gamersantaimy
Tags: BETADiablo IVPCPreview


[Review] ROG Flow Z13 – Tablet boleh, laptop boleh, spec bukan main canggih lagi!

Siri ROG Flow memang terkenal pada kalangan gamer sebagai peranti 2-in-1 yang boleh berfungsi sebagai laptop dan tablet. Baru-baru ini, ROG telah melancarkan model baharu bagi siri Flow yang bernama ROG Flow Z13. Kami diberi untuk mencuba tablet ROG Flow Z13 yang serba canggih bagi mengetahui sama ada ianya ikut selera gamer atau tidak.

Mesti korang tidak sabar nak tahu sama ada laptop ini bagus atau tidak? Jadi tanpa melengahkan masa lagi, jom ikut saya review tablet ini.

Reka bentuk

Yang pertama sekali adalah bentuknya yang futuristik yang menampilkan banyak garisan pada bahagian belakang. Yang nampak lebih menarik adalah panel kaca di bahagian belakang yang membenarkan kita nampak bahagian dalam tablet. Bukan itu sahaja, ianya juga akan memaparkan lampu RGB. Tak cukup dengan itu, Flow Z13 diperbuat dengan aluminium CNC-machined yang kuat.
Tablet ini didatangkan dengan saiz 30.2cm x 20.4cm x 1.2cm. Bagi saya ianya tidak mempunyai banyak perbezaan daripada saiz tablet yang berada di pasaran sekarang. Namun beratnya, 1.18kg agak sedikit berat. Jika korang nak tablet yang serba canggih, mestilah memerlukan pengorbanan sedikit kan.

Selain itu, reka bentuk tablet mempunyai beberapa “easter egg” yang berkaitan dengan jenama ROG. Contohnya, nombor yang tertera di panel kaca merupakan lokasi HQ ASUS di Taiwan. Jika lihat di bawah kanan pula, terdapat nombor 18-15-07 06/06. Nombor tersebut yang mewakili susunan abjad ABC dan apabila diterjemahkan ia membawa maksud ROG. Nombor 06/06 pula merupakan tarikh bermulanya jenama ROG.
Untuk memudahkan korang menggunakan tablet tanpa memegangnya, ia didatangkan dengan sokongan di bahagian belakang. Walaupun reka bentuknya sama seperti Switch OLED, sokongan pada tablet ini boleh dibuka sehingga 170 darjah maksimum.

Dengan kehadiran sokongan bahagian belakang, saya rasa ianya sangat sesuai kepada yang ingin menggunakannya untuk menaip ataupun melukis. Ianya sangat mudah untuk dibawa ke mana dan pada bila-bila masa sahaja.
Seterusnya, tablet ini didatangkan dengan kamera hadapan yang menyokong sehingga 720P kualiti gambar HD. Bagi menghasilkan gambar HD, ia memerlukan cahaya yang cukup jika tidak gambar akan menjadi kabur. Manakala kamera belakang pula, ia diberi dengan 8MP sahaja dan hasil gambar hanya memuaskan untuk gambar biasa.

Port I/O yang terdapat pada Flow Z13 adalah sedikit tetapi ianya adalah tablet dan bukan laptop. Di bahagian kiri tablet, terdapat port Thunderbolt 4 dan USB 3.2 Gen 2 Type-C. Manakala di bahagian kanan pula, terdapat USB 2.0 Type-A dan bicu audio 3.5mm.
Jika korang membuka sokongan belakang, kita dapat lihat beberapa slot. Yang pertamanya adalah lokasi SSD pada bahagian kanan manakala bahagian kiri pula, terdapat slot SD Mikro.
Tablet ini mempunyai port XG Mobile di mana kita boleh memasang external GPU untuk meningkatkan prestasinya. Malangnya, kami tidak menerima External GPU tersebut. Jadi, kami tidak akan review bahagian ini.
Pen Magnet & Keyboard

Tablet ini dilengkapi dengan PEN ASUS yang sangat mudah digunakan untuk pelukis, pereka dan lain-lain. Pada tablet ini juga terdapat sambungan POGO Pin di bawah yang membolehkan korang pasang keyboard magnet ASUS Flow. Yang menarik tentang keyboard adalah ia didatangkan dengan lampu RGB dan mempunyai rasa seperti keyboard mekanikal. Ia menjadikannya sangat selesa untuk digunakan.

Dengan kehadiran keyboard ini, korang boleh jadikan tablet ini sebagai laptop terus. Secara tidak langsung, keyboard ini juga berfungsi sebagai cover kepada tablet ini jika ianya menutup bahagian hadapan skrin. Dengan cara itu juga, tablet akan masuk ke mode hibernasi secara automatik. Takkan nak asyik shutdown pula tablet ini kan. Jadi ianya lebih selesa digunakan lagi-lagi jadikan tablet ini sebagai peranti utama.
Perkara yang agak merisaukan saya adalah bahagian belakang keyboard yang menggunakan material kain. Berkemungkinan besar, ianya agak mudah kotor dan susah untuk dibersihkannya nanti.
Paparan

Tablet ini didatangkan dengan skrin panel IPS 13.4 inci 120Hz FHD yang membolehkan kita bermain game dengan sangat lancar. Nisbah yang tersedia pada tablet ini sedikit luas daripada biasa iaitu 16:10. Nisbah pun dah besar, sudah pasti ianya sesuai untuk menonton video, filem dan macam-macam lagi dengan sangat selesa.
Paparan yang ada pada Flow Z13 adalah sangat cantik dengan warna yang terang dan tahap kecerahan yang mengagumkan pada 483nit. Gamut warna yang disediakan juga sangat tinggi bagi sebuah tablet iaitu 99% sRGB dan 76% AdobeRGB. Ianya sangat sesuai untuk bermain game dan kualitinya lebih baik berbanding laptop gaming lain.

Mungkin ada yang tertanya tentang touch screen-nya macam mana. Tablet ini mempunyai touch screen yang telah dioptimumkan. Jika korang slide pada kiri skrin, ia akan membuka widget manakala slide di sebelah kanan skrin akan membuka notification. Pada sebelah bawah pula akan membuka, kecerahan skrin tablet, volume, pautan dan tetapan yang lain.
Prestasi & Benchmark

Jika nak mengatakan tentang prestasi, Flow Z13 dikuasakan dengan CPU Intel Core i9-12900H 12 gen dan GPU NVIDIA GeForce RTX 3050 Ti 4GB GDDR6 bersama Intel Iris Xe. Cip pemprosesan mini yang digunakan merupakan yang paling laju dan berkuasa di pasaran buat masa ini dan ianya sangat sesuai untuk laptop, tablet dan banyak lagi.
GPU NVIDIA RTX 3050 Ti yang didatangkan pada tablet ini menyokong semua NVIDIA DLSS terbaru, RTX, Reflect dan banyak lagi ciri-ciri yang menarik. Tablet ini dilengkapi dengan ROG MUX Switch yang membenarkan GPU untuk memberikan prestasi secara terus kepada skrin tanpa melalui CPU. Ciri ini akan dapat mengurangkan lag dalam game.
Korang yang nak main game mobile ataupun game AAA pun boleh. Tablet ini menggunakan Windows OS baharu iaitu Windows 11. Jadi, korang tidak perlu risau tentang OS. Banyak yang boleh dicuba termasuk download Epic Games Store, Steam dan macam-macam lagi.  Berikut adalah benchmark dan game test kami.
3DMark – 4,725

PCMark10 – 6,930

VRMark – 6,301

Ghostwire: Tokyo

Saya bermain dengan kualiti grafik tertinggi dan kedua-dua Ray Tracing dan DLSS dihidupkan. Game berjalan dengan sangat lancar walaupun banyak efek yang sedang ditampilkan seperti hujan, shadow dan lampu-lampu yang menjadikan banda Tokyo sangat cantik.
Dying Light 2

Dengan tetapan grafik “highest” bersama Ray Tracing, game ini boleh dimainkan dengan lancar pada 60-70 FPS.
God of War

Saya sempat juga mencuba God of War pada kualiti Ultra, namun dengan 30 FPS, ianya memberangsangkan bagi saya.
Apex Legends

Semua tetapan grafik pada yang “highest” dan gameplay yang diberi pun cukup lancar pada purata 70 FPS.
Secara keseluruhan, jika nak bermain tanpa pengecas, korang perlu mengorbankan kualiti grafik dan menurunkannya sehingga yang paling rendah. Tablet ini dapat mengekalkan dalam 30 FPS tetapi sekiranya ada situasi yang memerlukan prestasi tinggi, ia kan turun sehingga 20 FPS. Jika nak difikirkan balik, ianya adalah sebuah tablet dan prestasi yang ditampilkan sangat lancar berbanding beberapa laptop.
Sistem cooling
Pasukan reka bentuk ROG sudah pasti inginkan yang terbaik untuk tablet ini. Jadi , mereka menyalut cip pemprosesan dengan thermal paste Metal Cecair dan didatangkan dengan kipas Dwi ARC Flow dan plat penyamaan haba antara CPU dan GPU supaya setiap bahagian yang dilindungi boleh mengeluarkan haba dengan seimbang.
Tidak lengkap sekiranya produk ROG tidak didatangkan dengan aplikasi mereka iaitu Armoury Crate. Dengan aplikasi ini, korang boleh mengubah ke pelbagai mode yang disediakan. Jika korang tidak melakukan kerja berat dan hanya menonton YouTube dan menginginkan audio yang jelas, saya cadangkan untuk korang menggunakan Silent Mode kerana kipas tablet akan menjadi 0db dan tablet akan menjadi sedikit panas.

Tempat yang selalu panas akan berada ditengah dan bahagian atas belakang tablet kerana di situlah kedudukan CPU dan GPU. Berbanding dengan laptop ROG lain, kipas Flow Z13 akan berputar dengan lebih senyap dan tidak akan mengganggu orang sekeliling.
Dalam Performance Mode, kipas akan berpusing dengan lebih laju dan menghasilkan bunyi kipas yang sedikit kuat untuk memberikan tablet anda prestasi yang lebih tinggi. Jika korang memasang pengecas, terdapat pilihan untuk menghidupkan Turbo Mode yang akan menjadikan CPU dan GPU membuat overclocking supaya korang boleh menggunakannya dengan lancar sama ada sedang bermain game ataupun penyuntingan.

Jika korang nak bermain game yang berat seperti God of War, Horizon Zero Dawn dan lain-lain, saya sarankan untuk korang sambungkan pengecas. Jika tidak, korang perlu turunkan tetapan grafik yang paling rendah untuk mendapatkan pengalaman bermain yang baik.
Hayat Bateri

ROG Flow Z13 didatangkan dengan bateri berkapasiti 56Whrs. Jika anda hanya menonton YouTube dengan volume 50% dan kecerahan skrin 80% semasa Silent Mode, tablet ini akan bertahan untuk 5 hingga 6 jam. Apabila anda mengurangkan kecerahan skrin, sudah tentu tablet akan bertahan lebih lama. Rugi jika tidak luangkan masa untuk bermain dengan keyboard pada performance mode. Semasa saya bermain, tablet ini hanya mampu bertahan untuk 1 hingga 2 jam. Walaupun begitu, tablet ini  sangat sesuai untuk dibawa untuk membuat kerja diluar.
Pendapat saya

Saya rasa ROG Flow Z13 boleh dianggap sebagai tablet paling berkuasa setakat ini. Ia mempunyai reka bentuk yang menarik dan hardware yang berkuasa. Saya sangat menyukai reka bentuk glass space window, yang pasti akan mendapat tarikan apabila anda membawanya keluar untuk membuat kerja atau bermain.
Dari segi prestasi, ringan dan mudah dibawa pastinya merupakan titik jualan utama, ia membolehkan anda menggunakannya dalam persekitaran yang berbeza. Jika anda ingin menonton filem dan melukis, bolehlah gunakan sebagai tablet mode. Apabila anda ingin menaip, menulis atau bermain game, sambungkan papan kekunci dan tetikus dan ia akan menjadi laptop mode. Jika anda ingin menyambungkan monitor tambahan, anda boleh menggunakan tablet ini sebagai skrin kedua.

Akhir sekali, tablet ini dilengkapi dengan pemproses Intel generasi ke-12 dan kad grafik 30 siri, supaya anda boleh bermain game dengan lancar atau tanpa pengecasan. Jadi, jika anda ingin bekerja dan bermain game, tablet paling berkuasa ini pastinya merupakan salah satu pilihan anda. ROG Flow Z13 telah tersedia dijual di Malaysia dengan permulaan harga pada RM7,999.
Spesifikasi penuh boleh baca di SINI.
Jangan lupa untuk ikuti kami di TikTok!
  @gamersantaimy
Tags: ROG Flow Z13


Pasukan ShuaiGeDui memenangi Predator League 2022 Malaysia PUBG, bawa pulang RM11,000!

Pusingan akhir Predator League 2022 Malaysia PUBG telah pun menutupkan tirainya sebentar tadi dengan menyaksikan 16 pasukan merebutkan prize pool sehingga RM35,000 termasuk produk-produk Acer Predator!! Maka malam ini kita dapat menyaksikan pasukan gergasi ShuaiGeDui aka SGD memperoleh gelaran juara dan membawa pulang RM11,000 berserta gaming chair istimewa serta menempah tiket ke Predator League 2022 Finals yang akan berlangsung di Jepun sebagai wakil Malaysia!

Pasukan SGD menjuarai kejohanan
Paukan ShuaiGeDui (SGD) ternyata menyerlahkan kehebatan mereka dengan hanya 1 Winner Winner Chicken Dinner (WWCD), 25 point daripada segi placement (kedudukan bagi setiap pusingan) 64 Kill dan mata keseluruhan sebanyak adalah 89 dalam keseluruhan 8 pusingan yang bermula dari 10 September jam 12PM hingga 7.30PM di Esports Integrated, Spacerubix!

Team Setup di tempat kedua
Tempat kedua dimenangi oleh Team Setup dan membawa pulang RM7,500 + Predator Galea 350 Gaming Headset, mereka berjaya mendapat 2 WWCD, 34 poin placement, 52 kill dengan jumlah mata keseluruhan 86. Tempat ketiga pula dimenangi oleh pasukan Titan yang tidak berjaya mendapat WWCD tetapi sebaliknya amat cemerlang dengan 17 poin placement, 51 kill dan jumlah mata 86. Titan pula membawa pulang RM4,000 berserta gaming mouse Cestus 335.
Pasukan Titan di tempat ketiga
Berikut adalah senarai keseluruhan mata untuk Predator League 2020 Malaysia PUBG ;
Disini pula senarai hadiah tempat keempat hingga seterusnya;
Tempat ke-4 – RM3,000 + Predator Reflective BagTempat ke-5 & ke-6 – RM1750 + Predator T-Shirt & CapTempat ke-7 & ke-8 – RM1000 + Predator T-Shirt & Cap Tempat ke-9 hingga 16 – RM500 + Predator T-Shirt & Cap
Jadi tahniah sekali lagi buat pasukan ShuaiGeDui dan Team Setup yang berjaya mewakili Malaysia untuk pusingan akhir Predator League 2022! Semoga berjaya disana nanti!

Bukan itu sahaja! Esok pada 11 September, kejohanan Predator League Malaysia Qualifiers Dota 2 akan berlangsung di lokasi yang sama! Bagi mereka yang tidak ingin menonton secara live stream, korang dialu-alukan untuk menghadiri lokasi acara yang penuh dengan aktiviti menarik, pameran produk Predator termasuk desktop, laptop dan monitor gaming, merchandise eksklusif seperti baju, beg, dll, sesi bergambar bersama cosplayer, serta food truck sedap supaya pengunjung tidak perlu kelaparan.

Jadi jangan tunggu lagi! Jom pergi ke Spacerubix untuk menonton kesudahan kejohanan Predator League Malaysia Dota 2 bermula 10AM hingga 10PM!

Untuk membaca segala liputan kami tentang produk Predator, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: AcerEsportsPredator League 2022Predator League 2022 Malaysia PUBG


Demo Scarlet Nexus kini boleh download di semua platform utama

Bandai Namco Entertainment Asia telah mengumumkan “Story Demo” percuma untuk Scarlet Nexus yang korang boleh download mulai hari ini di semua platform utama. Versi demo ini juga membolehkan pemain menikmati semua ciri bahagian awal daripada game itu dan menikmati sehingga akhir Fasa 2 game penuh.

Selain itu, save data turut disediakan kepada pemain yang bermain “Story Demo” dan boleh dibawa ke versi penuh. Jadi, pemain boleh sambung game dalam versi penuh tanpa membuang sebarang kemajuan dalam demo. Pemain juga akan menerima bonus dalam game utama apabila save data “Story Demo” dikesan. Berikut adalah bonus yang korang boleh dapatkan melalui demo:

Bunny Ear Mask (Kepala) [Putih]OSF Standard Issue Pack [Hitam]Forcefield: Mk II (Plug-in)Power Enhance: Mk II (Plug-in)

Berikut adalah sinopsis berkenaan Scarlet Nexus:
Scarlet Nexus kebanyakannya berlangsung di New Himuka. Pemain akan mengawal dua watak – Yuito Sumeragi dan Kasane Randall, di mana kedua-duanya merupakan anggota Other Suppression Force (OSF) dan mempunyai keperibadian yang sangat berbeza. Yuito adalah rekrut OSF yang muda, cerdas dan positif. Dia adalah anak kedua dalam keluarga Sumeragi, sebuah keluarga berprestij yang nenek moyangnya adalah pengasas kepada New Himuka. Ketika masih kecil, dia hampir dibunuh oleh seekor Other tetapi diselamatkan oleh OSF, lantas memberi inspirasi kepadanya untuk mempertahankan kota.

Kedua-dua protagonis, Yuito Sumeragi dan Kasane Randall, boleh dimainkan dalam “Story Demo” yang merangkumi gameplay penuh aksi, cutscene anime yang mempamerkan cerita hebat dan “bonding episode” serta penerokaan dunia yang luas.

Selain itu, Bandai Namco Entertainment juga berbesar hati untuk mengumumkan bahawa Scarlet Nexus telah menghantar dan menjual lebih daripada 1 juta unit di seluruh dunia. Mereka juga berkata bahawa jumlah pemain termasuk peminat setia Scarlet Nexus pada Xbox Game Pass / PC Game Pass, juga telah melebihi 2 juta. Untuk meraikan kejayaan ini, mereka mendedahkan ilustrasi  baharu oleh artis konsep Cik Tamami Ishikawa.

Jadi, kepada yang berminat untuk bermain “Story Demo” Scarlet Nexus, korang boleh download sekarang. Untuk lebih banyak berita menarik tentang Scarlet Nexus, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Scarlet Nexus


Arc Systems Works akan membuka booth demo bagi permainan BBTAG2.0 dan UNICLR di GameStart 2019!!

Makin hari makin banyak kejutan yang GameStart Asia umumkan sebelum acara mereka yang besar akan diadakan hujung minggu ini di Suntec Exhibiton Hall Singapura! Sebentar tadi, GameStart telah mengumumkan bahawa salah satu syarikat permainan gergasi dari Jepun iaitu Arc Systems Works turut akan membuka booth mereka di GameStart 2019!!

We're excited to announce that Arc System Works Universe will be coming to GameStart 2019 with playable…
Posted by GameStart Asia on Wednesday, October 9, 2019

Menurut posting yang dikongsikan GameStart sebentar tadi, Arc Systems Works akan memberi peluang untuk pengunjung mencuba sendiri demo permainan mereka iaitu Blazeblue Cross Tag Battle (BBTAG 2.0) dan Under Night In-Birth (UNICLR)! Bukan itu sahaja, 100 pemain pertama untuk kedua hari acara berpeluang untuk mendapat poster permainan bersaiz A3!
Selain itu, dapat juga beberapa kemaskini terbaru mengenai booth lain yang turut akan berada di GameStart 2019! Antaranya seperti demo Oninaki,

1 of  5

-
+

Jadi jangan lupa untuk datang beramai-ramai ke GameStart 2019 Sabtu dan Ahad ini serta tiket boleh didapati di laman web rasmi GameStart 2019!
LOKASI: Suntec Convention Centre Halls 401 – 403 Singapore
TARIKH: 12 & 13 Oktober 2019
PEMBUKAAN PINTU:

VIP Ticket: 10AM – 9PM

Awam: 11AM – 9PM

Jangan lupa untuk ikuti kami di TikTok!
  @gamersantaimy
Tags: Arc System WorksBBTAG 2.0Blazeblue Cross Tag BattlegamestartGamestart 2019gamestart asiaUnder Night In-BirthUNICLR


Cristiano Ronaldo nampaknya akan menjadi watak di Free Fire! Wow!

Cristiano Ronaldo dalam Free Fire? Seriouslah?! Free Fire, permainan pertama yang dikembangkan sendiri oleh Garena, melancarkan Cristiano Ronaldo sebagai duta jenama global terbarunya hari ini. Perkongsian ini menandakan salah satu ikatan paling penting dalam industri permainan sejak kebelakangan ini, menyatukan salah satu permainan mudah alih paling popular di dunia dengan ikon sukan global. Kerjasama Free Fire dengan Cristiano Ronaldo membina strategi untuk terus membawa kandungan menarik untuk semua pengguna di seluruh dunia; untuk memperkaya, terlibat dan memberi inspirasi kepada pengguna untuk bertarung dengan gaya mereka sendiri sambil bersenang-senang sepanjang perjalanan.

Free Fire terus mencari kaedah baru untuk memuat pemain teruja
“Ini adalah perkongsian yang sangat signifikan untuk Free Fire. Cristiano Ronaldo adalah model contoh bagi banyak dari kita dan dapat bekerjasama dengannya serta mempersembahkannya kepada ratusan juta orang di seluruh dunia sungguh mengasyikkan, ”kata Harold Teo, Producer Free Fire di Garena. “Kerjasama kami dengan Cristiano Ronaldo menawarkan lebih banyak cara untuk komuniti kami di seluruh dunia menikmati Free Fire.”

Apa yang boleh diharapkan oleh pemain dari Operation Chrono

Pemain tidak sabar untuk bermain sebagai Cristiano Ronaldo dalam permainan, dalam watak baru bernama Chrono. Maklumat lebih lanjut akan dilancarkan melalui Chrono microsite khusus ini.
Cristiano Ronaldo, duta jenama global terbaru Free Fire, menyatakan kegembiraannya untuk bekerjasama dengan salah satu tajuk battle royale  mudah alih yang paling popular di dunia, terutama ketika dia bekerjasama rapat dengan pasukan untuk menghidupkan Chrono.
“Rasanya hebat bukan hanya watak dalam Free Fire yang dimodelkan setelah saya, tetapi juga perubahan seluruh alam semesta dalam permainan. Pasukan Garena telah mengerjakan banyak fitur dan elemen baru untuk Operation Chrono. Saya harap pemain Free Fire di seluruh dunia sama teruja dengan saya! ” – Cristiano Ronaldo.
Keseronokan di seluruh industri

Ketua Pegawai Eksekutif SportQuake, Matt House, menceritakan bagaimana perkongsian ini tidak hanya menarik bagi peminat Cristiano Ronaldo dan Free Fire, tetapi juga untuk industri sukan dan permainan yang lebih luas. “Bola sepak, permainan, dan teknologi datang bersama-sama untuk membuat kolaborasi baru yang menarik dan ini antara Cristiano Ronaldo dan Free Fire berada di tahap yang lain,” kata House.
“Jumlah perancangan, kreativiti dan perincian yang dibuat untuk membuat Chrono sangat mengagumkan dan sangat menarik untuk pemain Free Fire. Kerjasama ini menunjukkan kemungkinan yang tidak berkesudahan untuk kedua industri, ”tambah House. SportQuake, pakar perkongsian bola sepak, adalah antara pihak yang terlibat untuk menghidupkan perkongsian itu.
Free Fire boleh dimuat turun di Apple iOS App dan Google Play store. Jangan lupa ikuti Free Fire di Instagram, Facebook dan YouTube.
 Muat turun di sini

Garena Free FireDeveloper: GarenaRelease Date: 2017-12-04Android, iOS
Garena Free Fire adalah permainan video untuk bergerak dari genre permainan battle royale, yang dibangunkan oleh 111dots Studio dari Vietnam dan diterbitkan oleh Garena. Permainan ini dibebaskan betanya pada 20 November 2017 dan secara rasminya dikeluarkan untuk Android dan iOS pada 4 Disember 2017.

Jangan lupa untuk ikuti kami di TikTok!
  @gamersantaimy
Tags: ChronoCristiano RonaldoFree Firegarena


Tawaran Hebat PlayStation 4 sempena Hari Raya bermula 18 Mei sehingga 2 Jun 2019!

Hari ini pihak Sony Interactive Entertainment Singapore Private Limited (SIES) telah mengumumkan berita gembira untuk peminat PlayStation!!!! Sempena Ramadhan ini, kempen “Hari Raya Deals” telah pun dilancarkan yang menawarkan harga menarik untuk beberapa produk PlayStation 4.

Okay bermula 18 Mei 2019, Sabtu ini sehingga 2 Jun 2019, Ahad pelanggan boleh membeli produk-produk ini di

PlayStation® Authorised Dealers, Gedung rasmi Sony dan Sony Centers.
Ini adalah produk yang ditawarkan;

PS4™ STARTER PACK – MYR 1,199 (normal SRP: MYR 1,449)
PS4™Pro God of War Bundle Pack (1 TB) – MYR 1,549 (normal SRP: MYR 1,799)
PS VR BEAT SABER All-in-One Pack – MYR 1,229 (normal SRP: MYR 1,379)
PS4™ DUALSHOCK®4 Wireless Controller – MYR 179 (normal SRP: MYR 239)

Jadi rebutlah peluang ini untuk membeli produk PlayStation 4 sebelum terlambat!
Korang boleh follow link dibawah untuk ketahui lebih lanjut untuk produk-produk ini;

Lokasi kedai Sony/ Playstation : https://asia.playstation.com/en-my/support/retail-store/
Informasi ‘Hari Raya Deals’ : https://asia.playstation.com/en-my/campaign/hari-raya/
 PlayStation® Asia’s Facebook : www.facebook.com/PlayStationAsia

Jangan lupa untuk ikuti kami di TikTok!
  @gamersantaimy
Tags: PlaysStation 4 Hari Raya DealsPlayStation 4PlayStation Asia


[E3 2021] Super Smash Bros. Ultimate mengesahkan Kazuya Mishima sebagai watak DLC terbaru!

Acara Nintendo E3 2021 Direct bermula dengan Super Smash Bros. Ultimate! Seperti yang dijangkakan, sebuah trailer untuk watak DLC terbaru telah dikongsi. Siapakah beliau? Sebagai ikon untuk francais Tekken, mereka memperkenalkan Kazuya Mishima! Di samping trailer pengumuman Kazuya sebagai watak DLC seterusnya Super Smash Bros. Ultimate, peminat juga boleh melihat cara pertempurannya. Pemain tegar Tekken pasti gembira kerana Nintendo cuba melakukan yang terbaik untuk memastikan setiap pergerakan dan kebolehan Kazuya dari Tekken dibawa ke Super Smash Bros. Ultimate.

Oleh kerana Nintendo tidak mempunyai banyak masa, mereka hanya berkongsi pandangan pendek mengenai gameplay Kazuya. Bagi peminat Super Smash Bros. Ultimate yang ingin melihat Kazuya dengan lebih mendalam, acara istimewa akan diadakan pada 28 Jun. Ini adalah pameran langsung yang lebih mendalam untuk watak tersebut, serta maklumat tambahan untuk pelancaran DLC. Kazuya Mishima akan menyertai barisan watak Super Smash Bros. Ultimate tidak lama lagi, menurut Nintendo, tetapi tarikh pelancaran rasmi tidak diumumkan.

Super Smash Bros. Ultimate kini tersedia di Nintendo Switch.  Untuk segala liputan kami tentang berita E3, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: DLCE3 2021Kazuya Mishimanintendo switchsuper smash bros. ultimate


Valve mengumumkan konsol Steam Deck yang boleh memainkan game AAA terkini!

Hari ini, Valve telah mengumumkan sebuah peranti permainan handheld baru, iaitu Steam Deck dan bakal tersedia pada bulan Disember 2021! Steam Deck merupakan powerhouse yang dapat memainkan game AAA terkini walaupun ianya didatangkan dalam bentuk konsol bersaiz 7 inci dengan skrin sentuh 1280×800, bersama trackpad seperti Steam Controller dan butang analog bersaiz penuh. Peranti ini akan mula diedarkan untuk Amerika Syarikat, Kanada, Eropah dan United Kingdom, manakala untuk negara lain akan boleh didapati pada tahun 2022 nanti.

Steam Deck menggunakan perisian SteamOS versi baru yang dioperasikan oleh sistem Linux, dan ianya mungkin hanya akan terhad kepada game dari Linux sahaja. Valve menyatakan bahawa perisisan keserasian Proton konsol ini jauh lebih baik dan berfungsi dengan sistem anti-cheat. Anda akan dapat bermain permainan Windows yang tidak mempunyai sokongan Linux rasmi secara sederhana.
Berita mengenai Steam Deck pada asalnya muncul apabila syarikat yang menghasilkan Half-Life secara diam-diam telah membangunkan peranti handheld ini semasa bulan April. Ia pada mulanya dikenali sebagai SteamPal, dengan kod nama Neptune, media Ars Technica adalah yang pertama menyampaikan berita mengenai peranti permainan PC mudah alih Valve.

Introducing Steam Deck: powerful, portable PC gaming starting at $399. Designed by Valve, powered by Steam. Shipping December 2021.
Learn more at https://t.co/ZOTx3KUCVK and reserve yours tomorrow. #SteamDeck pic.twitter.com/jcgbaKfT9c
— Steam (@Steam) July 15, 2021

Berikut adalah spesifikasi Steam Deck:

CPU
AMD APU (4-Core/8-Thread)

GPU
RDNA 2

RAM
16GB

Simpanan
64 GB/128 GB/ 256 GB

Sambungan
USB-C, Bluetooth

Harga (RM)
1676 (64GB) 2222(128GB), 2726 (256GB)

Sekilas pandang, Steam Deck kelihatan seperti peranti game PC mobile semua dalam satu yang menghadirkan ciri dan permainan anda gemari dari Steam. Dengan peranti ini, anda boleh bermain game AAA dimana-mana sahaja pada bila-bila masa. Seperti Nintendo Switch, ia juga dapat disambungkan dan dikeluarkan ke TV atau monitor menggunakan port USB Type C dan Valve sedang merancang untuk menjual dock peranti ini secara berasingan di masa akan datang.
Selain itu, peranti  ini mempunyai fungsi dimana pengguna boleh memasang OS yang mereka suka, walaupun kebanyakannya lebih mudah menggunakan Steam OS. Anda boleh menyambungkan pelbagai aksesori perkakasan pada peranti ini seperti tetikus, papan kekunci, atau joystick dan headphone Bluetooth wireless.

Steam Deck bakal dilancarkan pada bulan Disember tahun ini! Jadi bagi mereka yang ingin mencari peranti mudah alih baru yang boleh memainkan game AAA terkini dari Steam, boleh mula untuk menyimpan duit dari sekarang!
Jangan lupa untuk ikuti kami di TikTok!
  @gamersantaimy
Tags: Konsol mudah alihSteam DeckValve


Netizen Malaysia menyerang FB PlayStation Asia! Mengamuk PS5 tak keluar lagi?!

Pelancaran PS5 sudah semakin dekat, tapi macam-macam masalah masih timbul, di mana halaman Facebook PlayStation Asia kini diserang oleh netizen Malaysia! Bukan sahaja Netizen Malaysia, sebaliknya Asia Tenggara! Bagi mereka yang tidak tahu, Sony telah membuka pra-pesanan untuk konsol PS5 di negara-negara terpilih, termasuk Singapura yang merupakan satu-satunya negara Asia Tenggara yang rasmi akan mendapat PS5 pada hari pelancaran. Ini menyebabkan banyak peminat Malaysia mengadu bahawa ia tidak adil dan terlalu sukar untuk pra-pesan konsol. Sony memberi respon bahawa “mereka akan mengemas kini netizen sejurus mendapat maklumat lanjut” tapi itu nampaknya tidak cukup.

Isu ini berlaku selepas Sony Malaysia memuat naik satu posting tentang PS5 pada Selasa, 3 November 2020. Tidak lama selepas itu, posting tersebut diserang oleh peminat Malaysia yang tidak berpuas hati tentang butiran pelancaran PS5 di negara kami. Untuk mengelak daripada situasi itu, Sony Malaysia meminat peminat untuk mengajukan soalan mereka kepada PlayStation Asia, yang sepatutnya mempunyai maklumat yang tepat. Dengan segala soalan dan kemarahan kini ditujukan kepada PlayStation Asia, posting mereka yang terkini tentang PlayStation 5 Asia Celebration Showcase dibanjiri dengan aduan oleh netizen.
Tidak berhenti di situ, semalam PlayStation Asia telah mengumumkan siaran langsung sempena pelancaran PS5. Acara PS5 Asia Celebration Showcase itu akan berlangsung pada 11 November 11 malam dan terdapat pelbagai hadiah yang menanti peminat di Asia yang menonton siaran tersebut.

Mengikuti arahan di laman web Playstation, peminat boleh memenangi salah satu hadiah berikut:

Playstation 5
PULSE 3D Headset
12 bulan langganan Playstation Plus

Di samping itu, mereka yang mencapai sejauh “Quests” dalam acara kedua akan mendapat tema “Space Fantasy” eksklusif untuk PS4. Tetapi……
PS5 masih TIADA untuk Malaysia dan beberapa negara di Asia Tenggara!

Nampak menarik hadiah tersebut kan? Namun jika anda penduduk Malaysia batalkan sahaja niat untuk memenangi PS5. Dengan menyelidiki halaman Terma dan Syarat acara, anda akan dapati bahawa rakyat Malaysia sebenarnya tidak layak untuk mana-mana hadiah di atas, kecuali tema Space Fantasy. Kelayakan adalah seperti berikut:

PlayStation 5: Pemegang akaun PSN di Hong Kong, Taiwan, Korea Selatan, Singapura.
PULSE 3D Wireless Headset: Hong Kong, Taiwan, Korea Selatan, Singapura.
Langganan PlayStation Plus 12-bulan: Hong Kong, Taiwan, Korea Selatan, Singapura.
PS4 Space Fantasy Theme: Hong Kong, Taiwan, Korea Selatan, Singapura, Malaysia, Thailand, Indonesia

Jadi kenapa Malaysia dan beberapa negara Asia Tenggara lain tidak layak untuk memenangi hadiah tersebut? Ini kerana acara sebenarnya adalah satu siri Quest, dengan tugas untuk penonton menyelesaikannya dalam pertandingan komen terbaik. Menurut Terma dan Syarat laman web, rakyat Malaysia tidak layak untuk menyertai dalam Quest 3 atau 4, yang bermaksud mereka hanya dapat tema khas.
Maka, disebabkan acara yang akan berlangsung ini, makin ramai penduduk Asia Tenggara yang lain termasuk Malaysia, Filipina, semuanya sebulat bersuara bertanyakan bilakah PS5 akan hadir di negara ini? Ya kami sendiri masih tertanya-tanya kenapa tiada sebarang tarikh tetap ditentukan dan ramai menganggap ini adalah tidak adil kerana ramai gamers dan peminat konsol terlalu berharap sejak awal pengenalan PS5!
Berikut antara tangkapan skrin bagi komen-komen yang membanjiri PlayStation Asia:

Sebenarnya, orang Malaysia dan beberapa negara lain faham situasi Sony yang menangguhkan pelancaran di negara kami ini, bukannya tidak, faktor utama sudah semestinya disebabkan COVID-19 yang berleluasa di seluruh negara. Tetapi tanpa sebarang kenyataan, ini yang membuatkan ramai netizen marah.
Di sebalik janji Sony untuk mengeluarkan PS5 pada Holiday 2020, mereka juga pernah membuang tarikh pengumuman 2020 di laman web rasmi sebelum kemas kini terbaru. Anda boleh baca lagi di sini. Jika Sony umumkan pelancaran PS5 di Malaysia dengan lebih awal, peminat pun tidak perlu marah-marah atau tergesa-gesa inginkan pre-order. Masalah yang dihasilkan telah menyebabkan banyak pemain bersedih dan panik kerana tidak boleh mendapatkan konsol pada masa yang dijanjikan, dan itu bukan sesuatu yang patut berlaku lagi-lagi oleh syarikat seperti Sony.

Jadi kami harap agar pihak dari Sony dapat memberikan maklumat terkini dan membincangkan pekara ini agar penantian kami dapat berakhir. Mengendahkan sesuatu adalah satu jalan yang paling buruk sekali, peminat konsol PS5 ini terlalu ramai dan itu termasuk Asia Tenggara, jadi dengan harapan agar pihak Sony menjaga hati peminat Asia Tenggara dan menyelesaikan situasi secepat mungkin. Apa pendapat anda dengan situasi ini? Jom kongsikan di ruangan komen kami!
Jangan lupa untuk ikuti kami di TikTok!
  @gamersantaimy
Tags: FacebookFacebook PlayStation AsiaPlayStation Asiaps5SONY Malaysia


Attack on Titan: Brave Order sudah mulakan pra-pendaftaran!

Pada September lalu, Studio Enish dari Jepun telah mengumumkan sebuah permainan mobile berdasarkan manga dan anime terkenal, Attack on Titan: Brave Order. Permainan itu akan tersedia untuk peranti iOS dan Android. Brave Order dijelaskan sebagai permainan “massively multiplayer cooperative RPG”, di mana pemain akan menjadi salah seorang anggota Survey Corps bersama Eren dan Mikasa dan perlu melawan para titan bersama pemain lain. Watak-watak dalam permainan itu juga dilengkapi dengan lakonan suara.

Attack on Titan: Brave Order melalui akaun rasmi Twitter telah melancarkan pra-daftar untuk permainan itu semalam! Semua pemain yang pra-daftar akan mendapat Red Stone yang cukup untuk 10 pull Gacha jika pra-daftar mencapai 300k pemain.

Ia juga disertakan dengan kempen khas Twitter sehingga 21 November. 100 pemenang bertuah akan memenangi 1000 yen untuk kredit Amazon. Tarikh pelancarannya juga jatuh pada musim sejuk ini di Jepun!

Ciri utama Attack on Titan: Brave Order
Perintahkan survey corp dan musnahkan Titan!: Ikuti Survey Corps bersama Eren dan Mikasa dan lawan para titan. Anda akan dapat co-op sehingga empat orang pemain.Karakter popular dari anime! : Eren, Mikasa, Armin, Levi, Hange dan Erwin juga sertai permainan ini! Alami kisah penceritaan di dunia “Attack on Titan” penuh dengan lakonan suara penuh. Lawan titan dengan keupayaan anda bersama rakan-rakan!Jemput ahli lain ke Home: Home boleh disesuaikan dengan bebas! Jika anda meletakkan item kegemaran, akan ada ahli lain yang akan muncul! Latihan dan pertempuran yang mudah! : Pertempuran dan latihan akan progress secara automatik! Pemain juga boleh memilihnya sendiri!
Buat masa ini, permainan hanya tersedia di Jepun. Jika anda ingin liputan lebih lanjut mengenai permainan ini, sila klik pada pautan ini.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Jangan lupa untuk ikuti kami di TikTok!
  @gamersantaimy
Tags: AndroidanimeAttack on Titan: Brave OrderiOSStudio Enish


Back 4 Blood mendedahkan apa yang akan datang pada Beta Terbuka bulan depan!

Beta terbuka yang akan datang untuk Back 4 Blood akan menjadi masa yang menggembirakan bagi peminat yang telah menunggu untuk mencuba penembak zombie bersama Turtle Rock Studios. Salah satu permainan yang paling dinanti-nantikan pada tahun 2021 ini, Back 4 Blood akan memanfaatkan pengalaman Turtle Rock dalam genre penembak co-op dan diharapkan dapat memberikan masa yang penuh berdarah serta membangkitkan momen hebat dari siri Left 4 Dead sambil berinovasi dengan lebih banyak varian zombie dan mekanik permainan moden.

Bilakah pemain dapat bergabung dalam beta terbuka bergantung pada beberapa metrik yang berbeza. Mereka yang telah membuat pra-pesanan Back 4 Blood akan mendapat akses awal mulai 5 Ogos. Jangka masa pertama ini akan berlangsung dari 5 Ogos hingga 9 Ogos. Pemain lain akan dijemput ke sesi pertama ini, tetapi hanya sebilangan kecil akan dipilih dari mereka yang mendaftar terlebih dahulu di laman web Back 4 Blood. Sesi kedua akan bermula pada 12 Ogos dan terakhir hingga 16 Ogos. Sesi ini akan diadakan untuk semua orang yang ingin menguji permainan secara percuma di PC, PS4, PS5, Xbox One, dan Xbox Series X | S.

Berita baiknya ialah pemain mungkin tidak akan kehabisan perkara dalam beta terbuka Back 4 Blood. Turtle Rock telah mengesahkan dua peta untuk mod Swarm PvP dan dua peta co-op. Mod Swarm mungkin merupakan penambahan yang paling unik untuk permainan penembak zombie co-op kerana ia membolehkan pasukan pemain berhadapan dengan kedua-dua Cleaners dan Ridden dalam pusingan masa. Enam jenis Ridden yang berbeza akan dimainkan dalam mod Swarm semasa beta terbuka, termasuk Bruiser, Crusher, Exploder, Hocker, Retch, dan Stinger.

Bagi Cleaners, lima daripada lapan yang disahkan akan dapat dimainkan. Diperkenalkan dalam trailer “Meet the Cleaners” Back 4 Blood, Evangelo, Holly, Hoffman, dan Walker akan bersedia untuk melawan gerombolan Ridden, dan Mom juga akan memulai debutnya di beta terbuka. Semasa pemain mencuba kepelbagaian dari Cleaner dan Ridden, mereka akan dapat bereksperimen dengan banyak senjata dan kad yang dapat digunakan untuk menyesuaikan mod permainan. Ini berfungsi bersamaan dengan fitur Pengarah permainan, yang mengubah perlawanan berdasarkan tindakan pemain untuk menjadikan pertandingan unik dan mencabar.

Apabila tidak bertempur, pemain dapat menjelajah pusat komuniti Fort Hope dan mungkin akan mengetahui beberapa sejarah mengenai bagaimana dunia telah memasuki keadaannya sekarang. Beta terbuka akan mempunyai sokongan cross-play dan cross-gen, jadi rakan dengan platform yang berbeza masih boleh bekerjasama. Untuk pemain Xbox, Ogos akan menjadi masa yang tepat untuk membentuk pasukan dengan rakan-rakan dan memikirkan bagaimana semuanya berfungsi sebelum Back 4 Blood hadir pada hari pelancaran, 12 Oktober.
Back 4 Blood akan dilancarkan pada 12 Oktober untuk PC, PS4, PS5, Xbox One, dan Xbox Series X | S
 Pra-daftar di sini

Back 4 BloodPublisher: Warner Bros. Interactive EntertainmentDeveloper: Turtle Rock StudiosRelease Date: 2021-06-22Microsoft Windows, PlayStation 4, PlayStation 5, Xbox One, Xbox Series X|S
Back 4 Blood adalah penembak orang pertama koperasi yang menggembirakan dari pencipta francais Left 4 Dead yang terkenal. Anda berada di pusat perang melawan Ridden. Tuan rumah parasit yang dahsyat ini telah berubah menjadi makhluk menakutkan yang cenderung memakan sisa-sisa peradaban. Dengan kehancuran kemanusiaan, anda dan rakan anda harus bertempur dengan musuh, membasmi Ridden, dan merebut kembali dunia.

Jangan lupa untuk ikuti kami di TikTok!
  @gamersantaimy
Tags: Back 4 BloodBeta Terbuka Back 4 BloodTurtle Rock Studios


Review: Laptop Asus ROG Strix SCAR III (G531GW) – Rekaan Menarik Prestasi Gempak!

Sebelum ini kami dapat mencuba kembar laptop ini iaitu ASUS ROG Strix G – G531GU, kali ini sekali lagi Asus telah menghantar sebuah laptop gaming yang makin padu dari luaran dan dalamanya, iaitu Asus ROG Strix SCAR III – G531GW. Anda sendiri tahu, makin lama laptop gaming ROG memang makin tidak mengecewakan. Ini juga merupakan salah satu laptop kegemaran saya untuk tahun ini, mana tahu akan menjadi kegemaran anda juga nanti!

Dengan memaparkan pemproses Intel Core 9th Gen bersama grafik GeForce RTX 2070 dan VRAM 8GB, anda sendiri dah boleh agak bertapa hebatnya laptop ini dan memberi impak kegembiraan kepada pengguna yang suka bermain on-the-go dimana-mana sahaja!

Cukup bercakap banyak, mari kita mulakan review laptop yang menarik ini!
Reka Bentuk & Paparan
Sampai sahaja ditangan kami,  dari kotak yang diberikan sahaja dah menampilkan isi dalamnya sudah semestinya menarik. Sehingga kami membuka kotak ini, terselah kegarangan laptop Scar III ini dengan rekaanya!

Dengan kolaborasi Asus bersama BMW Designwork Group, keunikan setiap garisan-garisan di papan pemuka laptop ini dan dihujung belakangnya dah menarik perhatian mata pengguna untuk terpukau! Logonya juga memukau dan akan berlampu bila dibuka, kemudian garisan di bahagian belakang laptop ini, bukan nya sekadar garisan tetapi sebenarnya ianya adalah ukiran untuk ruang pengudaraan 3D bagi menyejukan laptop ini hingga tahap maksimum!
Berwarna hitam kelabu asap atau sebenarnya adalah ‘gunmetal grey‘, Scar III mempunyai skrin yang nipis dengan skrin sebesar 15.6 inci! Bila anda on sahaja butang pembukanya, lampu Aura Sync lighting meliputi hampir keseluruhan papan kunci, bawah laptop termasuk logo laptop! Baru bermula dah bersedia untuk beraksi nampaknya Scar III ni!

Hampir sama seperti kembarnya Strix G, Scar 3 mempunyai lubang port dibahagian belakang laptop dan kirinya sahaja. Port bahagian belakangnya dilengkapi dengan port RJ-45 Jack untuk sambungan wayar kabel LAN, HDMI 2.0b untuk sambungan ke TV atau monitor 4K bagi meluaskan lagi pemandangan gambaran anda, USB 3.1 Type-C sambungan multitask? Apa ada masalah kan? dan port lubang power adapter untuk anda mengecas laptop ini.
Manakala di bahagian sisinya terdapat 3 lubang USB3.1 untuk menyenangkan pengguna menguna port-port usb ini dalam satu masa dan setempat juga lubang Audio Jack 3.5mm untuk anda sambungkan wayar headphone atau speaker untuk bunyi yang lebih padu.

Eh risau tiada butang on WiFi? Jangan risau, Scar III mempunyai pembinaan WiFi didalamnya, jadi ianya akan auto detect jika ada WiFi berdekatan.
Manakala untuk papan kuncinya mempunyai ciri-ciri yang sesuai untuk pengguna esports, dengan sentuhannya yang lembut, Pengenalan visual WASD kunci telus untuk kawalan biasa, pemilihan warna RGB kekunci untuk kebiasaan anda bagi ‘hotkeys’ ketika bermain game juga alunan warna aura disekeliling Scar III!

Kesemua ini anda boleh ubah di ROG Armory Crate! Aplikasi ini memudahkan pengguna untuk menukar apa sahaja aura sync mengikut kesukaan masing-masing.

Selalunya kita akan memberi fokus kepada spec dalaman sesuatu laptop, atau keselesaan seperti penggunaan papan kekuncinya. Kali ini, aAda sesuatu lagi yang paling menarik untuk Scar III ini, iaitu KEYSTONE nya!

Apa itu Keystone? ROG Keystone adalah peranti yang boleh menyimpan maklumat Armory Crate dan juga membawa Shadow Drive yang boleh menyimpan data-data sulit. Keystone juga dijadualkan untuk mendapatkan fungsi tambahan pada masa akan datang.
Masa pasang je Keystone ini ke Scar III, ianya akan terus melancarkan aplikasi Armoury Crate. Jadi disitu anda boleh kita boleh menetapkan dan membuka kunci Shadow Drive. Ini seperti tambahan storan kepada pengguna untuk menyimpan data sulit di Keystone.

Spesifikasi
Cukup untuk reka bentuk dan paparan, kini kita beralih pula ke spesifikasi yang mantap didalam sebuah laptop yang kecik dan ringan ini! Skrinnya walaupun sebesar 15.6 inc, tetapi ianya dilengkapi Full HD (1920×1080)IPS-level panel bersama panel 240Hz dan 100% RGB tidak habis dengan itu, turut bersama Grafik NVIDIA GeForce RTX 2070 bersama 8GB GDDR6 VRAM. Dia punya paparan ternyata sangatlah menyerlah!

Scar III memang sebuah laptop gaming yang senang dibawa kemana-mana, dengan saiz ya 360 (W) x 275 (D) x 24.9 (H) mm dan berat 2.57 kg, laptop ini dilengkapi pemproses Intel Core i7-9750H! Ia menyokong penuh sistem operasi Windows 10, teknologi Wifi dan Bluetooth 5.0 yang tertanam didalam, memori  DDR4 2666MHz SDRAM boleh diupgrade sehingga 32GB dan storan M.2 NVMe PCIE 3.0 512GB SSD.
Bukan itu sahaja, keseluruhan sistem ini boleh dikawal dengan aplikasi ROG Armoury Crate yag tersedia di Scar III. Semua performasi anda boleh lihat kawalanya disini termasuk kegunaan CPU, GPU, pengawal pengudaraan, memori,storan dan banyak lagi!

Prestasi
Seperti biasa, kami sebagai wakil gamer-gamer sedunia tidak terlepas peluang untuk mencuba beberapa permainan didalam Scar III ini. Al-maklumlah, Scar III kan gaming laptop! Dengan Grafik NVIDIA GeForce RTX 2070 ini puas hati lah kami bermain game!

Beberapa permainan video telah dicuba oleh kami untuk melihat sendiri ketahanan prestasi laptop Scar III ini. Untuk keseluruhan, grafik memang tiada masalah dan tiptop walaupun beresolusi tinggi! Kelajuan dan pelancaranya juga tiada masalah!

Sambil bermain, kami turut menguji beberaopa benchmark ketika bermain dengan perubahan grafik-grafiknya. Walaupun berkali diuji, ujianya semua berbaloi dan tiada masalah yang teruk.

1 of  9

-
+

Cuma ada satu je, selepas bermain beberapa jam, prestasi bateri masih okay, hanya akan panas sedikit Scar III ini. Tetapi jangan risau! Kan ada Cooling Boost yang boleh dipasang! Memang cepat reda kesejukanya tetapi anda cuma kena tahan bunyi kipasnya agak kuat sedikit.
Seperti biasa juga, kami tidak terlepas untuk menguji Benchmark keseluruhan penggunaan laptop ini. Beberapa benchmark digunakan, kesemuanya memberi keputusan yang bagus!

Kan dah cakap, prestasi kesemuanya memang memuaskan, purata benchmark dalam 5000-6000 lebih memang terbaik lah!
Kesimpulannya…
Sesiapa yang teringin nak cari laptop gaming on-the-go yang tahan lasak, padu memang saya mencadangkan untuk beli laptop Scar III ini! Nak lepas geram ketika bercuti tak dapat hadap PC Gaming anda, boleh lah hadap Scar III ni ikut lah berapa jam pun! Harga untuk Asus ROG Strix SCAR III – G531GW ini boleh didapati bermula dari RM6,999 tetapi yang kami guna ni bermula dari RM7,999. Anda boleh layari sendiri laman web rasmi ASUS ROG untuk produk-produk lain. Jadi sampai disini, dan teruskan bersama kami untuk review-review produk lain yang akan datang okay!
Jangan lupa untuk ikuti kami di TikTok!
  @gamersantaimy
Tags: AsusASUS ROG SCAR IIIAsus ROG Strix SCAR III (G531GW)Laptop ReviewROD SCAR III


Call of Duty Mobile Garena Clan Invasion telah diumumkan, Jangan tunggu lagi dan JOM DAFTAR SEKARANG!

Minggu lalu jika anda semua peminat Call of Duty: Mobile (COD Mobile) yang kental, anda pasti tahu mereka ada membuka pendaftaran Clan Invasion di Call of Duty: Mobile. Iya itu memang betul kerana Call of Duty Mobile – Garena’s Clan Invasion merupakan Kejohanan Esport Nasional yang pertama untuk Malaysia, Singapura dan Filipina.

Ketiga-tiga negara yang termasuk negara kita sendiri akan menjadi tuan rumah ‘kejohanan kebangsaan mereka sendiri dengan kolam hadiah berasingan berjumlah lebih daripada USD 15,000 (anggaran RM63,000).Pendaftaran pasukan akan dibuka untuk semua negara sehingga 26 November diikuti oleh kelayakan dalam talian yang akan bermula pada 30 November.
Kolam hadiah yang dipecahkan adalah seperti gambar dibawah;

1 of  3

-
+

Bagi Malaysia dan Filipina, kelayakan dalam talian akan bermula serentak pada 30 November, diikuti oleh kelayakan daerah / negeri pada 14 Disember. Playoffs untuk Filipina dan Malaysia masing-masing akan diadakan pada 28 dan 29 Disember .
Sebaliknya, kualifikasi dalam talian Singapura akan bermula pada 7 Disember yang kemudiannya diikuti oleh Playoffs pada 21 Disember.

Dibawah ini adalah maklumat dan syarat yang ada didalam pendaftaran Clan Invasion Malaysia:
Tarikh Kualifikasi Online: Peringkat dalam talian akan berlaku secara serentak pada 30 November 2019.
Tempat Kualifikasi Online: –

Peringkat 512 Pasukan – Online
Peringkat 256 Pasukan – Online
Peringkat 128 Pasukan – nline
Peringkat 64 Pasukan – Online
Peringkat 32 Pasukan – Online
(Peringkat 16 pasukan maju ke Offline Top 16 Qualifier)

Tarikh dan Tempat Playoff Top 16 Offline: –
Tarikh: 14 Disember 2019
Lokasi: Penang: TBA; KL/Selangor: TBA; Pahang: TBA; Johor: TBA; Sabah: TBA; Sarawak: TBA
Tarikh dan Tempat Kejohanan Playoff LAN :
Tarikh: 29 Disember 2019
Lokasi: TBA
Limit Pasukan: 512 slot ; 5 pemain dalam setiap pasukan (tiada pengganti)
Semua peserta mestilah berusia sekurang-kurangnya 18 tahun. Jika peserta kurang dari 18 tahun, dia mesti memberikan surat persetujuan dari ibu atau bapa atau penjaga mereka. Hanya warganegara & penduduk tetap Malaysia yang dibenarkan menyertai Clan Invasion MY.
Untuk mendaftarkan Clan Invasion, lawati pautan individu:

Malaysia

Singapura

Filipina

Diterbitkan oleh Garena, bekerjasama dengan Activision dan TiMi Studios Tencent, Call of Duty Mobile – Garena menampilkan grafik berkualiti tinggi, permainan menarik dan kawalan lancar. Permainan 3A ini dibuat khusus untuk mudah alih dan diuji secara meluas di wilayah-wilayah terpilih selama beberapa bulan dengan maklum balas yang bermanfaat dan kini menyampaikan pengalaman pengguna yang lengkap dan terbaik untuk keinginan semua peminat!
Jadi sekali lagi, jangan lupa untuk mendaftar Clan anda di Call of Duty Mobile – Garena’s Clan Invasion
 Muat turun di sini

Call of Duty: MobilePublisher: ActivisionDeveloper: GarenaRelease Date: 2019-10-01Announce Date:  2019-10-01Android, iOS
Bersedia dengan permainan yang mendebarkan, bermain Call of Duty® Mobile di mana sahaja anda berada. Merentas beberapa mod permainan apabila anda terlibat dalam pertempuran  melalui peta kegemaran seperti Nuketown dan Crash, semuanya dioptimumkan untuk mudah alih.

Jangan lupa untuk ikuti kami di TikTok!
  @gamersantaimy
Tags: Call of duty mobileClan InvansionClan Invansion Call of Duty Mobilemobile game


Azur Lane: Crosswave Untuk Pasaran Barat di PlayStation 4 Pada tahun 2020

Idea Factory International telah mengumumkan melalui siaran akhbar, Azur Lane: Crosswave akan ke pasaran barat menerusi PS4. Waktu keluarannya dijangkakan pada 2020 dan ianya akan didatangkan dalam salinan fizikal dan juga secara muat turun di Playstation Store.

Azur Lane: Crosswave akan berada di Jepun lebih awal daripada pasaran barat iaitu pada 29 Ogos 2019. Ianya hanya akan berada di PS4. Disertakan bersama cekupan skrin rasmi game ini.

Jika anda tidak mengenali Azur Lane: Crosswave, ini adalah keterangan rasmi yang diterjemahkan daripada siaran akhbarnya:
Azur Lane, asalnya merupakan sebuah mobile app game yang dikeluarkan di China pada 2017 untuk iOS dan Android telah mendapat sambutan yang hangat di China dan Jepun, telah mendapat 5 juta pemain dalam masa 4 bulan. Dalam Azur Lane: Crosswave, iaitu versi PS4 game ini, menggunakan Unreal Engine dan mencipta semula watak-watak Azur Lane dalam persembahan grafik cel-shaded 3D.
Azur Lane: Crosswave menampilkan watak komander kegemaran anda dalam penataan 3D. Di dalam cekupan skrin edisi Jepun PS4, terdapat watak seperti Ayanami, Javelin, Prinz Eugen, Laffey dan Ping Hai.

Sumber: Twinfinite
Jangan lupa untuk ikuti kami di TikTok!
  @gamersantaimy
Tags: azur lane: crosswaveidea factory internationalplaystationPS4


5 Fakta Menarik Anda Perlu Tahu Tentang Mechamato!

Tahun ini sememangnya tahun yang hebat untuk industri animasi Malaysia. Bukan setakat kita mendapat musim terbaru Ejen Ali, malah siri Mechamato juga akan boleh ditonton oleh ramai orang. Mesti ramai antara anda yang ternanti-nantikan bulan Oktober nanti untuk menontonnya. Sebelum itu, jom kita lihat beberapa fakta menarik tentang siri Mechamato!

Bapa kepada BoBoiBoy
 Sumber: Monsta
Semasa konsep Mechamato diperkenalkan, ramai yang tidak menyangka bahawa Amato akan mempunyai kaitan dengan BoBoiBoy. Segalanya telah didedahkan apabila BoBoiBoy Movie 2 memperkenalkan Amato sebagai bapa BoBoiBoy secara rasmi.

Bandar Hilir, Melaka
 Sumber: Monsta
Kota hilir dalam siri ini diinspirasikan daripada negeri Melaka. Antara tempat-tempat ikonik yang boleh dilihat dalam Kota Hilir ialah A Famosa, Jonker Street dan Sungai Melaka. Lebih menarik sekali, Kota Hilir mempunyai bangunan Destar Corp yang menggunakan reka bentuk tengkolok yang juga dikenali sebagai Dendam Tak Sudah.
Amato pandai bersilat
 Sumber: Monsta
Walaupun boleh menggunakan kuasa daripada MechaBot, Amato juga mempunyai kebolehannya yang tersendiri iaitu bersilat. Seperti yang dilihat dalam teaser filem, kita boleh lihat Amato berlatih silat untuk mempertahankan dirinya. Kebolehan silatnya itu juga telah ditunjukkan dalam siri.
Revolusi reka bentuk Amato
Kalau anda ingin tahu, reka bentuk Amato dan MechaBot yang sekarang sebenarnya jauh berbeza daripada konsepnya dahulu. MechaBot juga bukanlah dalam bentuk bola. Anda boleh rujuk gambar di bawah untuk melihat perbezaannya.
 Sumber: Monsta
Tersedia dalam pelbagai bahasa
Selain daripada bahasa Melayu dan bahasa Inggeris, siri Mechamato juga tersedia dalam bahasa Jepun, bahasa Indonesia, Kantonis, Vietnam, Tagalog, Mandarin, Thai dan bahasa Korea. Barisan pelakon suara untuk Amato dan Mechabot bukan calang-calang orang pula. Semua bakat hebat-hebat!
Sumber: Monsta
Itu sahaja yang kami boleh kongsikan kepada anda hari ini. Anda yang masih belum menonton siri animasi Mechamato, ianya akan tersedia di pelbagai platform seperti Netflix, Youtube dan TV. Filem animasinya yang terpaksa ditunda juga akan hadir ke pawagam pada 8 Disember ini. Jangan lupa ajak kawan-kawan untuk menontonnya nanti. Untuk mendapatkan segala liputan mengenai fakta atau trivia menarik daripada kami, sila klik pautan ini!
Jangan lupa untuk ikuti kami di TikTok!
  @gamersantaimy
Tags: animasiFaktaMechamatoMonsta


Devil May Cry Mobile, dan 25 judul lain antara game yang akhirnya diluluskan di China!

Penganalisis industri permainan video, Daniel Ahmad, yang pakar dalam pasaran digital di China dan Asia Tenggara, telah menemui satu senarai besar 26 judul game asing yang baru sahaja diluluskan oleh Penyelia Gaming China untuk dilancarkan sekitar rantau ini.

Dalam proses itu, mereka telah akhirnya mengakui kewujudan beberapa permainan video, dan mungkin yang paling terkenal ialah Devil May Cry Mobile. Ahmad juga mendedahkan bahawa Devil May Cry Mobile sebelum ini telah diumumkan untuk pasaran China tahun lepas, sebagai tanda kerjasama antara Capcom dan Yunchang Games.

A new batch of 26 import/foreign titles was approved by China's gaming regulator today.
Includes FIFA Online 4 & Fox Spirit Matchmaker (Tencent), PES Mobile & Hidden World (NetEase), FF Brave Exvius (Xishanju), Devil May Cry Mobile (Yunchang) & more. pic.twitter.com/gPtT7pW8oc
— Daniel Ahmad (@ZhugeEX) August 8, 2019

Peminat francais DMC di China sudah boleh mula menikmati game ini di peranti mobile mereka. Selain itu, masih tidak diketahui sama ada Devil May Cry Mobile akan dilancarkan di Barat, dan Ahmad juga tidak menyebut sama ada ia boleh dimuat turun di iOS, Android, atau kedua-dua sistem operasi ini.

Antara 26 judul game yang diluluskan untuk keluaran di China ialah FIFA Online 4, game terbaru dalam free-to-play online football management untuk pasaran Asia; PES Mobile, versi kecil Pro Evolution Soccer oleh Konami ; Final Fantasy Brave Exvius, RPG mobile percuma oleh Square Enix dan dibangunkan oleh Alim; dan game anime Fox Spirit Matchmaker yang dikeluarkan oleh Tencent.
Sekali lagi, tidak banyak yang diketahui mengenai platform dan keluaran di luar China untuk mana-mana game ini. Memandangkan beberapa judul adalah sekuel kepada siri permainan video yang mempunyai sejarah eksklusif di Asia, agak sukar lah untuk buat peralihan ini, tetapi jangan putus asa dan sentiasa berharap okay gais!
Sumber – Gamerbraves

Jangan lupa untuk ikuti kami di TikTok!
  @gamersantaimy

Tags: Asia TenggarachinaDaniel AhmadDevil May Cry MobilediluluskanFIFA Online 4Final Fantasy Brave ExviusFox Spirit MatchmakerGamePenyelia Gaming ChinaPES Mobile


Jangan tunggu lagi! Dragon Ball Z: Kakarot sudah tiba di PS4, Xbox One, & PC!

Goku, juga dikenali sebagai Kakarot, adalah seorang Saiyan, yang dihantar ke bumi semasa bayi. Selepas kehilangan memori, dia membesar sebagai salah satu pahlawan paling kuat di planet bumi. DRAGON BALL Z: KAKAROT menceritakan kisah Goku dari awal Saiyan Saga sehingga ke penamat Buu Saga daripada aspek yang tidak pernah dilihat sebelum ini. Dugaan, pertarungan dan paling penting sekali- persahabatan akan sentiasa menjadi elemen utama dalam cerita DRAGON BALL Z  dan nilai-nilai ini akan menjadi asas kepada game DRAGON BALL Z: KAKAROT. Peminat anime mempunyai peluang untuk bermain sebagai watak kegemaran mereka dan menjadi protagonis utama dalam saga DRAGON BALL Z!

Mari lihat trailer di bawah:

Sebelum anda mula bermain DRAGON BALL Z: KAKAROT, sila update game kepada “Version 1.02”.
Kandungan “Version 1.02”:

11 sub-story ditambah.
Penambahbaikan pada loading time.
Serta merta pegi ke “Karin Tower Top” dan “Capsule Corporation” dari world map.
Mengurangkan yuran pendaftaran (Zenny) untuk Advanced Time Attack Course.
Penambahbaikan lain.

DRAGON BALL Z: KAKAROT boleh didapati di PlayStation 4, Xbox One dan PC hari ini dan jangan lupa untuk baca ulasan kami untuk info lebih!

 PC
 PS4

Dragon Ball Z: KakarotPublisher: Bandai Namco EntertainmentDeveloper: CyberConnect2Release Date TBCMicrosoft Windows, PlayStation 4, Xbox One
Dragon Ball Z: Kakarot adalah game action RPG Dragon Ball yang bermula dari awal permulaan manga/ anime hingga ke kesimpulan epiknya. Dalam pengembaraan Saiyan Super ini, anda akan bertemu dengan pelbagai watak terkenal dan menavigasi di dunia ikonik Dragon Ball Z.

Jangan lupa untuk ikuti kami di TikTok!
  @gamersantaimy
Tags: animeBandai NamcoDragon BallDragon Ball Z: Kakarot